title: Byla T-427/12: 2016 m. sausio 28 d. Bendrojo Teismo sprendimas byloje Austrija/Komisija (Valstybės pagalba — Bankų sektorius — Pagalba, kurią Vokietija ir Austrija suteikė bankui „Bayerische Landesbank“ vykstant jo restruktūrizavimui — Sprendimas, kuriuo pagalba pripažįstama suderinama su vidaus rinka, su sąlyga, kad laikomasi tam tikrų sąlygų — Pirminio sprendimo, surašyto ne valstybės narės kalba, panaikinimas — Ieškinys dėl panaikinimo — Aktas, kurį galima ginčyti — Priimtinumas — Valstybės pagalbos sąvoka — Nauda — Teisė į gynybą — Pareiga motyvuoti)

text:
               7.3.2016

               LT

               Europos Sąjungos oficialusis leidinys

               C 90/13

         2016 m. sausio 28 d. Bendrojo Teismo sprendimas byloje Austrija/Komisija

   (Byla T-427/12) (1)

   ((Valstybės pagalba - Bankų sektorius - Pagalba, kurią Vokietija ir Austrija suteikė bankui „Bayerische Landesbank“ vykstant jo restruktūrizavimui - Sprendimas, kuriuo pagalba pripažįstama suderinama su vidaus rinka, su sąlyga, kad laikomasi tam tikrų sąlygų - Pirminio sprendimo, surašyto ne valstybės narės kalba, panaikinimas - Ieškinys dėl panaikinimo - Aktas, kurį galima ginčyti - Priimtinumas - Valstybės pagalbos sąvoka - Nauda - Teisė į gynybą - Pareiga motyvuoti))
   (2016/C 090/17)
   Proceso kalba: vokiečių

      Šalys

      Ieškovė: Austrijos Respublika, atstovaujama C. Pesendorfer, M. Windisch, W. Peschorn ir S. Ullreich

      Atsakovė: Europos Komisija, atstovaujama L. Flynn, T. Maxian Rusche ir R. Sauer

      Dalykas

   Prašymas panaikinti 2012 m. liepos 25 d. Komisijos sprendimo C (2012) 5062 galutinis dėl valstybės pagalbos Nr. SA.28487 (C 16/09, ex N 254/09), kurią Vokietija ir Austrija suteikė Bayerische Landesbank, 1 straipsnio 1 dalies d punktą ir 2 dalį, o taip pat, panaikinus minėtą sprendimą 2013 m. vasario 5 d. Komisijos sprendimo (ES) 2015/657 dėl valstybės pagalbos SA.28487 (C 16/09, ex N 254/09), kurią Vokietija ir Austrija suteikė bankui Bayerische Landesbank (JO 2015, L 109, p. 1) 1 straipsniu, prašymas panaikinti pastarojo sprendimo 2 straipsnio 1 dalies d punktą ir 2 dalį.

      Rezoliucinė dalis

               1.

               Atmesti ieškinį.

               2.

               Priteisti iš Austrijos Respublikos bylinėjimosi išlaidas.

      (1)  OL C 373, 2012 2 1.


title: Byla T-327/05 2005 m. rugpjūčio 11 d. pareikštas ieškinys — Thierry prieš Komisiją

text:
               12.11.2005

               LT

               Europos Sąjungos oficialusis leidinys

               C 281/27

         2005 m. rugpjūčio 11 d. pareikštas ieškinys — Thierry prieš Komisiją
   (Byla T-327/05)
   (2005/C 281/51)
   Proceso kalba: prancūzų
   Šalys

      Ieškovas: Michel Thierry (Howald, Liuksemburgas), atstovaujamas advokatų G. Bounéou ir F. Frabetti

      Atsakovė: Europos Bendrijų Komisija
   Ieškovo reikalavimai

               —

               panaikinti pareigūnų, paaukštintų 2004 metais sąrašą tiek, kiek šiame sąraše nėra ieškovo pavardės, ir, papildomai, šio sprendimo paruošiamuosius dokumentus;

               —

               priteisti iš atsakovės bylinėjimosi išlaidas.

         Ieškinio pagrindai ir pagrindiniai argumentai
   Ieškiniu ieškovas ginčija Komisijos sprendimą 2004 metais nepaaukštinti jo į A5 lygį. Jis teigia, kad pagal naują paaukštinimo tvarką, paremtą pareigūnams skiriamais pirmenybiniais taškais, kurią Komisija taikė nagrinėjamu atveju, per daug suteikiama svarbos darbo stažui kaip paaukštinimo kriterijui. Ieškovas mano, jog jo atveju nebuvo palyginti nuopelnai, tuo pažeidžiant Pareigūnų tarnybos nuostatų 45 straipsnį, šį straipsnį įgyvendinančias bendrąsias nuostatas, administracines taisykles, susijusias su vertinimu ir paaukštinimu, bei nediskriminacijos principą. Remdamasis tuo pačiu pagrindu jis taip pat nurodo savavališko elgesio draudimo principo, motyvavimo pareigos, teisėtų lūkesčių principo, patere legem quam ipse fecisti taisyklės pažeidimą ir piktnaudžiavimą įgaliojimais.


title: Byla C-262/88 INT: Prašymas išaiškinti 1990 m. gegužės 17 d. Sprendimą Barber (C-262/88), 2010 m. gegužės 26 d. pateiktas Manuel Enrique Peinado Guitart

text:
               26.2.2011

               LT

               Europos Sąjungos oficialusis leidinys

               C 63/18

         Prašymas išaiškinti 1990 m. gegužės 17 d. Sprendimą Barber (C-262/88), 2010 m. gegužės 26 d. pateiktas Manuel Enrique Peinado Guitart
   (Byla C-262/88 INT)
   2011/C 63/35
   Proceso kalba: ispanų

      Šalys

      Ieškovas: Manuel Enrique Peinado Guitart
   2010 m. gruodžio 17 d. nutartimi Teisingumo Teismas (septintoji kolegija) atmetė prašymą išaiškinti sprendimą kaip nepriimtiną.


title: Byla T-471/10: 2010 m. rugsėjo 28 d. pareikštas ieškinys byloje Gill prieš Komisiją

text:
               2.4.2011

               LT

               Europos Sąjungos oficialusis leidinys

               C 103/22

         2010 m. rugsėjo 28 d. pareikštas ieškinys byloje Gill prieš Komisiją

   (Byla T-471/10)
   2011/C 103/40
   Proceso kalba: anglų

      Šalys

      Ieškovas: Brendan Gill (Lifordas, Airija), atstovaujamas SC A. M. Collins, baristerio N. J. Travers ir solisitoriaus D. P. Barry

      Atsakovė: Europos Komisija

      Ieškovo reikalavimai

               —

               Panaikinti 2010 m. liepos 13 d. Komisijos sprendimą (pranešta Airijai dokumentu C(2010) 4752, kurį ieškovas gavo 2010 m. liepos 16 d.), kuriuo buvo atmesti prašymai padidinti saugumo pajėgumus ir prailginti laivą MFV Brendelen ir pakeisti prailgintą MFV Brendelen siūlomu nauju pelaginių žuvų žvejybos laivu, ir kuriuo buvo pakeistas su šiais prašymais susijęs sprendimas, įtrauktas į 2003 m. balandžio 4 d. Komisijos sprendimą Nr. 2003/245, susijusį su Komisijos gautais prašymais nustatyti didesnius IV daugiametės orientavimo programos tikslus, siekiant pagerinti ilgesnių kaip dvylikos metrų ilgio laivų saugą, navigaciją jūroje, higieną, produktų kokybę ir darbo sąlygas (OL L 90, 2003, p. 48), kuris, kiek jis susijęs su ieškovu, buvo panaikintas 2006 m. birželio 13 d. Bendrojo Teismo sprendimu sujungtose bylose T-218/03–T-240/03, Boyle ir kt. prieš Komisiją, Rink. p. II-1699.

               —

               Priteisti iš atsakovės bylinėjimosi išlaidas.

      Ieškinio pagrindai ir pagrindiniai argumentai

   Šiuo ieškiniu ieškovas, remdamasis SESV 263 straipsniu, prašo panaikinti 2010 m. liepos 13 d. Komisijos sprendimą (pranešta Airijai dokumentu C(2010) 4752, kurį ieškovas gavo 2010 m. liepos 16 d.), kuriuo buvo atmesti prašymai padidinti saugumo pajėgumus ir prailginti laivą MFV Brendelen ir pakeisti prailgintą MFV Brendelen siūlomu nauju pelaginių žuvų žvejybos laivu, ir kuriuo buvo pakeistas su šiais prašymais susijęs sprendimas, įtrauktas į 2003 m. balandžio 4 d. Komisijos sprendimą Nr. 2003/245, susijusį su Komisijos gautais prašymais nustatyti didesnius IV daugiametės orientavimo programos tikslus, siekiant pagerinti ilgesnių kaip dvylikos metrų ilgio laivų saugą, navigaciją jūroje, higieną, produktų kokybę ir darbo sąlygas (OL L 90, 2003, p. 48), kuris, kiek jis susijęs su ieškovu, buvo panaikintas 2006 m. birželio 13 d. Bendrojo Teismo sprendimu sujungtose bylose T-218/03–T-240/03, Boyle ir kt. prieš Komisiją, Rink. p. II-1699.
   Grįsdamas savo ieškinį ieškovas nurodo šiuos pagrindus:

               Pirma, ieškovas teigia, kad atsakovė veikė neturėdama tam teisinio pagrindo. 1997 m. birželio 26 d. Tarybos sprendimo 97/413/EB dėl Bendrijos žuvininkystės sektoriaus restruktūrizavimo tikslų ir išsamių taisyklių laikotarpiu nuo 1997 m. sausio 1 d. iki 2001 m. gruodžio 31 d., siekiant pasiekti tvarią pusiausvyrą tarp išteklių ir jų naudojimo (OL L 175, 1997, p. 27) 4 straipsnio 2 dalis išlieka kaip tinkamas ginčijamo sprendimo teisinis pagrindas, ir dėl to Komisija neturėjo teisinio pagrindo priimti sprendimą ad hoc.

               Antra, ieškovas teigia, kad Komisija pažeidė esminį procedūros reikalavimą. Ieškovas teigia, kad pagal Tarybos sprendimą 97/413/EB ginčijamas sprendimas turėjo būti priimtas taikant Vadybos komiteto procedūrą, o Komisija, pasirinkusi priimti sprendimą ad hoc, veikė pažeisdama esminį procedūros reikalavimą.

               Trečia, ieškovas tvirtina, kad netinkamai interpretavusi Tarybos sprendimo 97/413/EB 4 straipsnio 2 dalį, Komisija viršijo savo įgaliojimus remdamasi nesusijusiais kriterijais ir nekreipdama dėmesio į sąvoką „žvejybinės pastangos“, numatytą Tarybos sprendime 97/413/EB ir Bendrijos žuvininkystės teisės aktuose, kurie galiojo tuo metu, kai ieškovas 2001 m. gruodžio mėnesį pateikė prašymą dėl su saugumu susijusio laivo talpos padidinimo.

               Be to, nurodoma, kad ginčijamame sprendime yra tam tikrų akivaizdžių ieškovo prašymo dėl su saugumu susijusio laivo talpos padidinimo vertinimo klaidų. Ieškovas tvirtina, kad Komisijos sprendimas, kuriuo ieškovo prašymas atmestas dėl to, kad pasiūlyto naujo laivo po pagrindiniu deniu esanti talpa yra didesnė negu laivo Brendelen, yra akivaizdžiai klaidingas, kaip ir prielaida, kad pasiūlyto naujo laivo „žvejybinės pastangos“ būtų efektyvesnės negu pirminio ir prailginto laivo Brendelen.

               Galiausiai ieškovas tvirtina, kad Komisija pažeidė ieškovo teisę į vienodą požiūrį. Ieškovas teigia, kad Komisijos atsisakymas patenkinti prašymą dėl to, kad pasiūlyto naujo laivo po pagrindiniu deniu esanti talpa yra didesnė, yra aiškus požiūrio skirtumas ir neleistina ieškovo diskriminacija, palyginti su visiškai skirtingu požiūriu kai kurių kitų prašymų dėl su saugumu susijusio laivo talpos padidinimo atžvilgiu, kurie buvo patenkinti Sprendime Nr. 2003/245, kaip ir vienas iš prašymų, kuris iš pradžių buvo atmestas šiuo sprendimu, tačiau po to patenkintas 2010 m. liepos 13 d. Komisijos sprendimu, apie kurį pranešta dokumentu C(2010) 4765.


title: Byla T-209/10: 2010 m. gegužės 5 d. pareikštas ieškinys byloje Deutscher Ring prieš VRDT (Deutscher Ring Sachversicherungs-AG)

text:
               3.7.2010

               LT

               Europos Sąjungos oficialusis leidinys

               C 179/54

         2010 m. gegužės 5 d. pareikštas ieškinys byloje Deutscher Ring prieš VRDT (Deutscher Ring Sachversicherungs-AG)

   (Byla T-209/10)
   2010/C 179/92
   Proceso kalba: vokiečių

      Šalys

      Ieškovė: Deutscher Ring Sachversicherungs-AG (Hamburgas, Vokietija), atstovaujama advokatės A. Busse

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Ieškovės reikalavimai

               —

               Panaikinti 2010 m. kovo 11 d. Vidaus rinkos derinimo tarnybos (prekių ženklams ir pramoniniam dizainui) pirmosios apeliacinės tarybos sprendimą byloje R 1290/2009-1.

               —

               Priteisti iš atsakovės bylinėjimosi išlaidas.

      Ieškinio pagrindai ir pagrindiniai argumentai

      Prašomas įregistruoti Bendrijos prekių ženklas: žodinis prekių ženklas „Deutscher Ring Sachversicherungs-AG“ 36 klasės paslaugoms.

      Eksperto sprendimas: atmesti paraišką

      Apeliacinės tarybos sprendimas: atmesti apeliaciją

      Ieškinio pagrindai: Reglamento (EB) Nr. 207/2009 (1) 7 straipsnio 1 dalies b ir c punktų pažeidimas, nes prekių ženklas turi skiriamąjį požymį ir nėra vien apibūdinamojo pobūdžio.

      (1)  2009 m. vasario 26 d. Tarybos reglamentas (EB) Nr. 207/2009 dėl Bendrijos prekių ženklo (OL L 78, 2009, p. 1).


title: Byla C-297/09: 2009 m. lapkričio 5 d. Teisingumo Teismo pirmininko nutartis ( Gerechtshof te Amsterdam (Nyderlandai) prašymas priimti prejudicinį sprendimą) baudžiamojoje byloje prieš X

text:
               13.3.2010

               LT

               Europos Sąjungos oficialusis leidinys

               C 63/45

         2009 m. lapkričio 5 d. Teisingumo Teismo pirmininko nutartis (Gerechtshof te Amsterdam (Nyderlandai) prašymas priimti prejudicinį sprendimą) baudžiamojoje byloje prieš X

   (Byla C-297/09) (1)

   2010/C 63/79

      Proceso kalba: olandų

   Teisingumo Teismo pirmininkas nutartimi nurodė išbraukti bylą iš registro.

      (1)  OL C 11, 2010 1 16.


title: Byla T-278/13: 2013 m. gegužės 15 d. pareikštas ieškinys byloje Now Wireless prieš VRDT — Starbucks (HK) (now)

text:
               20.7.2013

               LT

               Europos Sąjungos oficialusis leidinys

               C 207/50

         2013 m. gegužės 15 d. pareikštas ieškinys byloje Now Wireless prieš VRDT — Starbucks (HK) (now)

   (Byla T-278/13)
   2013/C 207/82
   Kalba, kuria surašytas ieškinys: anglų

      Šalys

      Ieškovė: Now Wireless Ltd (Gilfordas, Jungtinė Karalystė), atstovaujama baristerio T. Alkin

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: Starbucks (HK) Ltd (Honkongas, Kinija)

      Reikalavimai

   Ieškovė Bendrojo Teismo prašo:

               —

               panaikinti ginčijamą sprendimą; ir

               —

               nurodyti panaikinti Bendrijos prekių ženklo registraciją Nr. 1421700 remiantis nenaudojimu;

               —

               nurodyti registruotam savininkui padengti ieškovo bylinėjimosi išlaidas.

      Ieškinio pagrindai ir pagrindiniai argumentai

      Įregistruotas Bendrijos prekių ženklas, dėl kurio pateiktas prašymas panaikinti jo registraciją: vaizdinis prekių ženklas, turintis žodinį elementą „now“ 35, 41 ir 42 klasių paslaugoms — Bendrijos prekių ženklo registracija Nr. 1 421 700

      Bendrijos prekių ženklo savininkė: kita procedūros Apeliacinėje taryboje šalis

      Šalis, prašanti panaikinti Bendrijos prekių ženklo registraciją: ieškovė

      Anuliavimo skyriaus sprendimas: iš dalies panaikinti Bendrijos prekių ženklo registraciją

      Apeliacinės tarybos sprendimas: Atmesti apeliaciją.

      Ieškinio pagrindai: Tarybos reglamento Nr. 207/2009 51 straipsnio 1 dalies a punkto ir 2 dalies pažeidimas.


title: Byla C-402/17 P: 2017 m. liepos 4 d. JYSK sp. z o.o. pateiktas apeliacinis skundas dėl 2017 m. gegužės 4 d. Bendrojo Teismo (septintoji kolegija) priimto sprendimo byloje T-403/15 JYSK sp. z o.o./Komisija

text:
               18.9.2017

               LT

               Europos Sąjungos oficialusis leidinys

               C 309/29

         2017 m. liepos 4 d.JYSK sp. z o.o. pateiktas apeliacinis skundas dėl 2017 m. gegužės 4 d. Bendrojo Teismo (septintoji kolegija) priimto sprendimo byloje T-403/15 JYSK sp. z o.o./Komisija

   (Byla C-402/17 P)
   (2017/C 309/38)
   Proceso kalba: anglų

      Šalys

      Apeliantė: JYSK sp. z o.o., atstovaujama advokato H. Sønderby Christensen,

      Kita proceso šalis: Europos Komisija

      Apeliantės reikalavimai

   Apeliantė teigia, kad Bendrojo Teismo sprendimas, kuriuo juos ieškinys pripažintas nepriimtinu dėl to, kad ji tiesiogiai ir konkrečiai nesusijusi su 2015 m. gegužės 11 d. sprendimu C (2015) 3228 final, turi būti panaikintas, nes pažeidžia veiksmingos teisminės gynybos principą.

      Apeliacinio skundo pagrindai ir pagrindiniai argumentai

   Apeliantė tvirtina, kad netiesioginė galimybė kreiptis į Teisingumo Teismą Lenkijos teismams pateikiant prašymą priimti prejudicinį sprendimą neužtikrina Europos žmogaus teisių konvencijos 6 straipsnio 1 dalyje numatytos apsaugos.
   Apeliantė tvirtina, kad ji tiesiogiai ir konkrečiai susijusi su nurodytu Komisijos sprendimu.


title: Byla C-606/13: 2015 m. spalio 1 d. Teisingumo Teismo (septintoji kolegija) sprendimas byloje (Kammarrätten i Sundsvall (Švedija) prašymas priimti prejudicinį sprendimą) OKG AB/Skatteverket (Prašymas priimti prejudicinį sprendimą — Direktyva 2003/96/EB — 4 ir 21 straipsniai — Direktyva 2008/118/EB — Direktyva 92/12/EEB — 3 straipsnio 1 dalis — Taikymo sritis — Valstybės narės teisės nuostatos — Apmokestinimas branduolinių reaktorių šiluminės galios mokesčiu)

text:
               16.11.2015

               LT

               Europos Sąjungos oficialusis leidinys

               C 381/4

         2015 m. spalio 1 d. Teisingumo Teismo (septintoji kolegija) sprendimas byloje (Kammarrätten i Sundsvall (Švedija) prašymas priimti prejudicinį sprendimą) OKG AB/Skatteverket

   (Byla C-606/13) (1)

   ((Prašymas priimti prejudicinį sprendimą - Direktyva 2003/96/EB - 4 ir 21 straipsniai - Direktyva 2008/118/EB - Direktyva 92/12/EEB - 3 straipsnio 1 dalis - Taikymo sritis - Valstybės narės teisės nuostatos - Apmokestinimas branduolinių reaktorių šiluminės galios mokesčiu))
   (2015/C 381/03)
   Proceso kalba: švedų

      Prašymą priimti prejudicinį sprendimą pateikęs teismas

      Kammarrätten i Sundsvall

      Šalys pagrindinėje byloje

      Ieškovė: OKG AB

      Atsakovė: Skatteverket

      Rezoliucinė dalis

               1.

               2003 m. spalio 27 d. Tarybos direktyvos 2003/96/EB, pakeičiančios Bendrijos energetikos produktų ir elektros energijos mokesčių struktūrą, 4 straipsnio 2 dalis ir 21 straipsnio 5 dalis aiškintinos taip, kad jomis nedraudžiama nacionalinės teisės nuostata, kaip antai nagrinėjama pagrindinėje byloje, kurioje įtvirtintas apmokestinimas branduolinių reaktorių šiluminės galios mokesčiu, nes šis mokestis nepatenka į šios direktyvos taikymo sritį.

               2.

               1992 m. vasario 25 d. Tarybos direktyva 92/12/EEB dėl bendros tvarkos, susijusios su akcizais apmokestinamais produktais, ir jų laikymu, judėjimu ir kontrole, aiškintina taip, kad branduolinio reaktoriaus šiluminės galios mokestis nėra akcizas, kaip jis suprantamas pagal šią direktyvą.

      (1)  OL C 39, 2014 2 8.


title: Byla C-374/10: 2011 m. balandžio 12 d. Teisingumo Teismo penktosios kolegijos pirmininko nutartis byloje Europos Komisija prieš Švedijos Karalystę

text:
               16.7.2011

               LT

               Europos Sąjungos oficialusis leidinys

               C 211/21

         2011 m. balandžio 12 d. Teisingumo Teismo penktosios kolegijos pirmininko nutartis byloje Europos Komisija prieš Švedijos Karalystę

   (Byla C-374/10) (1)

   2011/C 211/43
   Proceso kalba: švedų
   Penktosios kolegijos pirmininkas nutartimi nurodė išbraukti bylą iš registro.

      (1)  OL C 246, 2010 9 11.


title: Byla C-35/14 P: 2014 m. sausio 23 d. Enercon GmbH pateiktas apeliacinis skundas dėl 2013 m. lapkričio 12 d. Bendrojo Teismo (ketvirtoji kolegija) priimto sprendimo byloje T-245/12 Gamesa Eólica, SL prieš Vidaus rinkos derinimo tarnybą (VRDT)

text:
               7.4.2014

               LT

               Europos Sąjungos oficialusis leidinys

               C 102/18

         2014 m. sausio 23 d. Enercon GmbH pateiktas apeliacinis skundas dėl 2013 m. lapkričio 12 d. Bendrojo Teismo (ketvirtoji kolegija) priimto sprendimo byloje T-245/12 Gamesa Eólica, SL prieš Vidaus rinkos derinimo tarnybą (VRDT)
   (Byla C-35/14 P)
   2014/C 102/24
   Proceso kalba: anglų

      Šalys

      Apeliantė: Enercon GmbH, atstovaujama Rechtsanwalt J. Eberhardt, Rechtsanwalt R. Böhm,

      Kitos proceso šalys: Vidaus rinkos derinimo tarnyba (prekių ženklams ir pramoniniam dizainui), Gamesa Eólica, SL

      Apeliantės reikalavimai

               —

               Panaikinti 2013 m. lapkričio 12 d. Bendrojo Teismo sprendimą byloje T-245/12;

               —

               priteisti iš VRDT bylinėjimosi išlaidas.

      Apeliacinio skundo pagrindai ir pagrindiniai argumentai

   Apeliantė tvirtina, kad skundžiamas sprendimas turi būti panaikintas šiais pagrindais:

               1.

               Dėl to, kad apeliantė nepateikė atsiliepimo Bendrajam Teismui, šis teismas neįtraukė apeliantės į procesą ir nepateikė apeliantei sprendimo kopijos. Todėl tvirtinama, kad Bendrasis Teismas pažeidė savo procedūros taisykles ir apeliantės nuosavybės teises paneigiant teisėtą procesą.

               2.

               Bendrasis Teismas padarė klaidą tvirtindamas, kad ginčijamas prekių ženklas yra „spalvotas prekių ženklas per se“ ir neturėjo naudoti šio apibendrinimo kaip vienintelio pagrindo vertinant prekių ženklo skiriamuosius požymius.


title: Byla C-47/05 Europos Bendrijų Komisijos 2005 m. vasario 7 d. pareikštas ieškinys Ispanijos Karalystei

text:
               2.4.2005

               LT

               Europos Sąjungos oficialusis leidinys

               C 82/15

         Europos Bendrijų Komisijos 2005 m. vasario 7 d. pareikštas ieškinys Ispanijos Karalystei
   (Byla C-47/05)
   (2005/C 82/32)
   Proceso kalba: ispanų
   2005 m. vasario 7 d. Europos Bendrijų Teisingumo Teisme buvo pareikštas Europos Bendrijų Komisijos, atstovaujamos patarėjo teisės klausimais Richard Lyal ir teisės tarnybos nario Luis Escobar Guerrero, nurodžiusių adresą dokumentams įteikti Liuksemburge, ieškinys Ispanijos Karalystei.
   Ieškovė Teisingumo Teismo prašo:

               1.

               pripažinti, kad nustačiusi ir palikusi galioti sistemą gyvybės draudimo ir pensijų srityje, pagal kurią mokestinis atskaitymas (įstatymo 40/1998 48 straipsnis) taikomas tik įmokoms, mokamoms pagal sutartis, sudarytas su Ispanijoje įsteigtomis įstaigomis ir netaikomas sutartims, pasirašytoms su kitose valstybėse narėse įsteigtomis įstaigomis, Ispanijos Karalystė neįvykdė savo įsipareigojimų pagal Europos bendrijos steigimo sutarties 39, 43, 49 ir 56 straipsnius ir EEE susitarimo 28, 31, 36 ir 40 straipsnį;

               2.

               priteisti iš Ispanijos Karalystės bylinėjimosi išlaidas.

         Ieškinio pagrindai ir pagrindiniai argumentai
   Skirtingas mokestinis traktavimas nelygu senatvės pensijų sistema vykdoma pagal su Ispanijoje įsteigta įstaiga pasirašytą sutartį ar su kitoje valstybėje narėje pasirašytą sutartį, pažeidžia pagrindines EB sutartimi garantuojamas laisves (EB sutarties 39, 43, 49 ir 56 straipsniai bei EEE susitarimo 28, 31, 36 ir 40 straipsniai).
   Pagal nacionalinę teisę, įsisteigimo reikalavimas, kurį nustato Ispanijos mokesčių teisės aktai senatvės pensijų kasoms yra ne tik diskriminacija, kuri riboja Europos Sąjungoje ir EEE įsteigtų įstaigų teisę laisvai teikti savo paslaugas Ispanijoje gyvenantiems asmenims, bet taip pat aiškiai apriboja laisvą darbuotojų ir kapitalo judėjimą bei steigimosi laisvę.


title: Byla T-657/15: 2015 m. lapkričio 13 d. pareikštas ieškinys byloje Boros/Parlamentas

text:
               8.2.2016

               LT

               Europos Sąjungos oficialusis leidinys

               C 48/70

         2015 m. lapkričio 13 d. pareikštas ieškinys byloje Boros/Parlamentas

   (Byla T-657/15)
   (2016/C 048/78)
   Proceso kalba: anglų

      Šalys

      Ieškovė: Crina Boros (Londonas, Jungtinė Karalystė), atstovaujama advokatės N. Pirc Musar

      Atsakovas: Europos Parlamentas

      Reikalavimai

   Ieškovė Bendrojo Teismo prašo:

               —

               panaikinti 2015 m. rugsėjo 16 d. Europos Parlamento sprendimą A(2015)8553 C, kuriuo atmesta pakartotinė ieškovės paraiška dėl galimybės susipažinti su tam tikrais dokumentais, susijusiais su informacija apie Europos Parlamento narių kelionių išlaidas, pragyvenimui skirtas išmokas, bendrosioms išlaidoms padengti skirtas išmokas ir išlaidas, susijusias su personalo įdarbinimu,

               —

               remiantis Bendrojo Teismo procedūros reglamento 134 ir 140 straipsniais, priteisti iš Parlamento bylinėjimosi išlaidas, įskaitant į bylą įstojusių šalių patirtas išlaidas.

      Ieškinio pagrindai ir pagrindiniai argumentai

   Grįsdama ieškinį ieškovė remiasi penkiais pagrindais.

               1.

               Pirmasis ieškinio pagrindas susijęs su Reglamento Nr. 1049/2001 (1) 4 straipsnio 1 dalies b punkto, siejamo su Reglamento Nr. 45/2001 (2) 8 straipsnio b punktu, pažeidimu, nes prašomi asmens duomenys pagal Bendrijos teisės aktus nesaugomi.

               2.

               Antrasis ieškinio pagrindas susijęs su Reglamento Nr. 1049/2001 4 straipsnio 1 dalies b punkto, siejamo su Reglamento Nr. 45/2001 8 straipsnio b punktu, pažeidimu, nes atsisakyta leisti susipažinti su prašoma informacija, nors atskleidimo sąlygos įvykdytos.

               3.

               Trečiasis ieškinio pagrindas susijęs su Reglamento Nr. 1049/2001 2 ir 4 straipsniuose, siejamuose su Reglamento Nr. 1049/2001 6 straipsnio 3 dalimi, nustatytos bendrosios pareigos išnagrinėti kiekvieną atskirą dokumentą pažeidimu.

               4.

               Ketvirtasis ieškinio pagrindas susijęs su Reglamento Nr. 1049/2001 4 straipsnio 6 dalies pažeidimu, nes atsisakymas leisti iš dalies susipažinti su prašomais dokumentais buvo nepagrįstas.

               5.

               Penktasis ieškinio pagrindas susijęs su pareigos motyvuoti, nustatytos Reglamento Nr. 1049/2001 7 straipsnio 1 dalyje ir 8 straipsnio 1 dalyje, pažeidimu, nes Parlamentas pasisakė ne dėl visų ieškovės argumentų.

      (1)  2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, 2001, p. 43; 2004 m. specialusis leidimas lietuvių k., 1 sk., 3 t., p. 331).

      (2)  2000 m. gruodžio 18 d. Europos Parlamento ir Tarybos reglamentas (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (OL L 8, 2001, p. 1; 2004 m. specialusis leidimas lietuvių k., 13 sk., 26 t., p. 102).


title: Byla C-107/05 Europos Bendrijų Komisijos 2005 m. kovo 3 d. pareikštas ieškinys Suomijos Respublikai

text:
               16.4.2005

               LT

               Europos Sąjungos oficialusis leidinys

               C 93/22

         Europos Bendrijų Komisijos 2005 m. kovo 3 d. pareikštas ieškinys Suomijos Respublikai
   (Byla C-107/05)
   (2005/C 93/42)
   Proceso kalba: suomių
   2005 m. kovo 3 d. Europos Bendrijų Teisingumo Teisme buvo pareikštas Europos Bendrijų Komisijos, atstovaujamos U. Wölker ir P. Aalto, nurodžiusių adresą dokumentams įteikti Liuksemburge, ieškinys Suomijos Respublikai.
   Europos Bendrijų Komisija Teisingumo Teismo prašo:

               1)

               pripažinti, kad Suomijos Respublika neįvykdė savo įsipareigojimų, kylančių iš Europos Parlamento ir Tarybos direktyvos 2003/87/EB, nustatančios prekybos šiltnamio efektą sukeliančių dujų emisijos leidimais sistemą Bendrijoje ir iš dalies pakeičiančios Tarybos direktyvą 96/61/EB (1), neperkeldama šios direktyvos į vidaus teisę Åland provincijos atžvilgiu arba bent nepranešdama Komisijai apie tai;

               2)

               priteisti iš Suomijos Respublikos bylinėjimosi išlaidas.

         Teisiniai pagrindai ir pagrindiniai argumentai
   Direktyvos perkėlimo terminas baigėsi 2003 m. gruodžio 31 d.

      (1)  2003 m. spalio 13 d. direktyva 2003/87/EB, OL L 275, 2003 10 25, p. 32.


title: Byla T-872/16: 2016 m. gruodžio 9 d. pareikštas ieškinys byloje repowermap/EUIPO – Repower (REPOWER)

text:
               30.1.2017

               LT

               Europos Sąjungos oficialusis leidinys

               C 30/58

         2016 m. gruodžio 9 d. pareikštas ieškinys byloje repowermap/EUIPO – Repower (REPOWER)

   (Byla T-872/16)
   (2017/C 030/67)
   Kalba, kuria surašytas ieškinys: prancūzų

      Šalys

      Ieškovė: repowermap.org (Bernas, Šveicarija), atstovaujama advokato P. González Bueno Catalán de Ocón

      Atsakovė: Europos Sąjungos intelektinės nuosavybės tarnyba (EUIPO)

      Kita procedūros Apeliacinėje taryboje šalis: Repower AG (Brusio, Šveicarija)

      Su procedūra EUIPO susijusi informacija

      Prekių ženklo, dėl kurio kilo ginčas, savininkė: kita procedūros Apeliacinėje taryboje šalis.

      Prekių ženklas, dėl kurio kilo ginčas: tarptautinė žodinio prekių ženklo „REPOWER“ registracija, nurodant Europos Sąjungą – tarptautinė žodinio prekių ženklo registracija Nr. 1 020 351, nurodant Europos Sąjungą.

      Procedūra EUIPO: registracijos pripažinimo negaliojančia procedūra.

      Ginčijamas sprendimas: 2016 m. rugsėjo 26 d. EUIPO penktosios apeliacinės tarybos antrasis sprendimas (po panaikinimo) byloje R 2311/2014-5.

      Reikalavimai

   Ieškovė Bendrojo Teismo prašo:

               —

               panaikinti ginčijamą sprendimą,

               —

               pakeisti ginčijamą sprendimą taip, kad ginčijamo prekių ženklo registracija būtų pripažinta negaliojančia visų prekių ir paslaugų, nepanaikintų ginčijamu sprendimu, atžvilgiu, išskyrus prekių pakavimą ir sandėliavimą (39 klasė), kelionių organizavimą (39 klasė) ir gesintuvus (9 klasė),

               —

               priteisti iš EUIPO ir Repower AG bylinėjimosi išlaidas.

      Pagrindai, kuriais remiamasi

               —

               Reglamento Nr. 207/2009 7 straipsnio 1 dalies c punkto pažeidimas.

               —

               Reglamento Nr. 207/2009 7 straipsnio 1 dalies b punkto pažeidimas.

               —

               Reglamento Nr. 207/2009 75 straipsnio, atsižvelgiant į SESV 296 straipsnį, pažeidimas.


title: Byla T-452/07 2007 m. gruodžio 7 d. pareikštas ieškinys byloje Ecolean Research & Development prieš VRDT

text:
               23.2.2008

               LT

               Europos Sąjungos oficialusis leidinys

               C 51/45

         2007 m. gruodžio 7 d. pareikštas ieškinys byloje Ecolean Research & Development prieš VRDT

   (Byla T-452/07)
   (2008/C 51/84)
   Kalba, kuria surašytas ieškinys: švedų
   Šalys

      Ieškovė: Ecolean Research & Development A/S (Kopenhaga, Danija), atstovaujama advokato L.-E. Ström

      Atsakovė: Vidaus rinkos derinimo tarnyba (prekių ženklams ir pramoniniam dizainui).
   Ieškovės reikalavimai

               —

               Grąžinti skundą Apeliacinei tarybai, kad jis būtų išnagrinėtas pakartotinai.

         Ieškinio pagrindai ir pagrindiniai argumentai

      Prašomas įregistruoti Bendrijos prekių ženklas: Žodinis prekių ženklas CAPS 7, 16 ir 17 prekių klasėms — paraiška Nr. 4 957 131

      Eksperto sprendimas: Atsisakyti registruoti

      Apeliacinės tarybos sprendimas: Atmesti apeliaciją

      Ieškinio pagrindai: Apeliacinė taryba, nenurodžiusi apeliaciją išversti į apeliantės pirmąją kalbą — švedų, — ir iš dalies patvirtinusi apeliaciją bei toliau susirašinėjime vartodama anglų k., pažeidė esminius procedūros reikalavimus ir Tarybos reglamentą Nr. 40/94. Apeliacinė taryba nesilaikė teisėtų lūkesčių apsaugos ir vienodo požiūrio principų.


title: Byla T-522/12: 2012 m. lapkričio 30 d. pareikštas ieškinys byloje Alfa-Beta Vassilopoulos prieš VRDT — Henkel (AB terra Leaf)

text:
               2.2.2013

               LT

               Europos Sąjungos oficialusis leidinys

               C 32/22

         2012 m. lapkričio 30 d. pareikštas ieškinys byloje Alfa-Beta Vassilopoulos prieš VRDT — Henkel (AB terra Leaf)

   (Byla T-522/12)
   2013/C 32/35
   Kalba, kuria surašytas ieškinys: anglų

      Šalys

      Ieškovė: Alfa-Beta Vassilopoulos SA (Gerakas Attikis, Graikija), atstovaujama advokato N. Lymperis

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: Henkel AG & Co. KGaA (Diuseldorfas, Vokietija)

      Reikalavimai

   Ieškovė Bendrojo Teismo prašo:

               —

               panaikinti 2012 m. spalio 1 d. Vidaus rinkos derinimo tarnybos (prekių ženklams ir pramoniniam dizainui) ketvirtosios apeliacinės tarybos sprendimą byloje R 2122/2011-4, patenkinti apeliaciją ir registruoti Bendrijos prekių ženklo „AB TERRA LEAF (& device)“ paraišką Nr. 8573651 visoms nurodytoms prekėms, ir

               —

               priteisti iš atsakovės ir kitos šalies bylinėjimosi išlaidas, įskaitant patirtas per protesto ir apeliacinę procedūras.

      Ieškinio pagrindai ir pagrindiniai argumentai

      Bendrijos prekių ženklo paraišką pateikęs asmuo: ieškovė

      Prašomas įregistruoti Bendrijos prekių ženklas: juodas ir baltas vaizdinis prekių ženklas „AB terra Leaf“ 3, 5 ir 16 klasių prekėms — Bendrijos prekių ženklo paraiška Nr. 8573651

      Prekių ženklo ar žymens, kuriuo remtasi per protesto procedūrą, savininkė: kita procedūros Apeliacinėje taryboje šalis

      Prekių ženklas ar žymuo, kuriuo remtasi: įregistruotas žodinis Bendrijos prekių ženklas TERRA Nr. 33472909 3 ir 21 klasių prekėms

      Protestų skyriaus sprendimas: patenkinti protestą dėl visų ginčijamų prekių

      Apeliacinės tarybos sprendimas: atmesti apeliaciją

      Ieškinio pagrindai: Tarybos reglamento Nr. 207/2009 8 straipsnio 1 dalies b punkto ir 75 straipsnio pažeidimas.


title: Byla C-51/13: 2013 m. sausio 31 d. Rechtbank Rotterdam (Nyderlandai) pateiktas prašymas priimti prejudicinį sprendimą byloje Nationale-Nederlanden Levensverzekering Mij NV prieš Hubertus Wilhelmus van Leeuwen

text:
               18.5.2013

               LT

               Europos Sąjungos oficialusis leidinys

               C 141/10

         2013 m. sausio 31 d.Rechtbank Rotterdam (Nyderlandai) pateiktas prašymas priimti prejudicinį sprendimą byloje Nationale-Nederlanden Levensverzekering Mij NV prieš Hubertus Wilhelmus van Leeuwen

   (Byla C-51/13)
   2013/C 141/17
   Proceso kalba: olandų

      Prašymą priimti prejudicinį sprendimą pateikęs teismas

      Rechtbank Rotterdam

      Šalys pagrindinėje byloje

      Ieškovė: Nationale-Nederlanden Levensverzekering Mij NV

      Atsakovas: Hubertus Wilhelmus van Leeuwen

      Prejudiciniai klausimai

               1.

               Ar Europos Sąjungos teisei, ypač Trečiosios gyvybės draudimo direktyvos (1) 31 straipsnio 3 punktui, prieštarauja tai, kad gyvybės draudikas pagal viešosios ir (arba) nerašytos Nyderlandų teisės nuostatas, pvz. tinkamumą ir teisingumą, kurie taikomi gyvybės draudiko ir potencialaus apdraustojo (iki) sutartiniams santykiams, ir (arba) bendrąją arba specialiąją rūpinimosi pareigą privalo pateikti apdraustajam daugiau informacijos apie draudimo išlaidas ir rizikos išmokas nei numatyta Nyderlandų teisės nuostatose, kuriomis 1999 m. perkelta Trečioji gyvybės draudimo direktyva (ypač RIAV 1998 2 straipsnio 2 dalies q ir r punktuose)?

               2.

               Ar atsakant į pirmąjį klausimą svarbu, kokias pasekmes šios informacijos nepateikimas sukelia arba gali sukelti pagal Nyderlandų teisę?

      (1)  1992 m. lapkričio 10 d. Tarybos direktyva 92/96/EEB dėl įstatymų ir kitų teisės aktų, susijusių su tiesioginiu gyvybės draudimu, suderinimo, iš dalies pakeičianti direktyvas 79/267/EEB ir 90/619/EEB (Trečioji gyvybės draudimo direktyva) (OL L 360, p. 1).


title: Byla F-19/07 2007 m. kovo 5 d. pareikštas ieškinys byloje Kerelov prieš Komisiją

text:
               28.4.2007

               LT

               Europos Sąjungos oficialusis leidinys

               C 95/58

         2007 m. kovo 5 d. pareikštas ieškinys byloje Kerelov prieš Komisiją

   (Byla F-19/07)
   (2007/C 95/117)
   Proceso kalba: prancūzų
   Šalys

      Ieškovas: Georgi Kerelov (Pazardzhik, Bulgarija), atstovaujamas advokato Angel Kerelov

      Atsakovė: Europos Bendrijų Komisija
   Ieškovo reikalavimai

               —

               Panaikinti 2006 m. gruodžio 6 d. EPSO/AD/43/06-CJ konkurso atrankos komisijos sprendimą neįtraukti ieškovo į šio konkurso rezervo sąrašą.

               —

               Pripažinti negaliojančiu ir niekiniu, o prireikus panaikinti kaip neteisėtą 2007 m. vasario 2 d. EPSO/AD/43/06-CJ konkurso atrankos komisijos sprendimą pašalinti ieškovą iš šio konkurso.

               —

               Priteisti iš atsakovės sumokėti ieškovui ex aequo ir bono įvertintą iš anksto nustatytą 120 491,28 EUR (2 metų atlyginimas) kompensaciją kartu su teisės aktuose nustatytomis palūkanomis, mokamą nuo ieškinio pareiškimo dienos atlyginti jo patirtą materialinę ir moralinę žalą dėl atrankos komisijos priimtų neteisėtų sprendimų.

               —

               Priteisti iš atsakovės bylinėjimosi išlaidas.

         Ieškinio pagrindai ir pagrindiniai argumentai
   Dėl pirmojo ginčijamo sprendimo ieškovas nurodo 10 ieškinio pagrindų:

               1.

               Nuolatiniai atrankos komisijos nariai negalėjo laisvai vertinti kandidatų, nes pirmininkas ir pakaitinis pirmininkas buvo jų viršininkai,

               2.

               Atrankos komisijos nariai nemokėjo pagrindinės konkurso kalbos (bulgarų k.), priešingai nei to reikalaujama pagal nusistovėjusią teismų praktiką,

               3.

               Tekstų, kuriuos turėjo išversti kandidatai, ilgumas ir sudėtingumas tarp pasirinktų originalo kalbų nebuvo panašus.

               4.

               Testų raštu vertinimas buvo savavališkas, nes atrankos komisija nemokėjo bulgarų kalbos.

               5.

               Testo žodžiu trukmė labai skyrėsi, atsižvelgiant į kandidatus.

               6, 7, ir 8.

               Atrankos komisijos taikomi testų žodžiu vertinimo kriterijai neatitiko šių testų tikslo ir keliems kandidatams balai buvo skirti nepagrįstai.

               9.

               Kandidatams nebuvo leista pasinaudoti jų teise iš esmės peržiūrėti savo vertinimus, nes buvo sudarytas galutinis rezervo sąrašas ir jis buvo paskelbtas prieš pasibaigiant 20 dienų laikotarpiui, kuris nustatytas tam, kad būtų galima pasinaudoti šia teise.

               10.

               Atrankos komisija ieškovo testus, o būtent testą žodžiu, įvertino neteisingai, grįsdama vertinimą nenuosekliomis, prieštaringomis ir nesvarbiomis priežastimis.

         Dėl antrojo ginčijamo sprendimo ieškovas nurodo 3 ieškinio pagrindus:

               1.

               Jis ginčija faktus, kuriais atrankos komisija rėmėsi priimdama savo sprendimą, o būtent tą faktą, kad jis bandė užmegzti ryšius su atrankos komisijos nariais.

               2.

               Jis ginčija atrankos komisija teisę pašalinti kandidatą iš konkurso remiantis šiais motyvais, nes, jo teigimu, tokią teisę turi EPSO.

               3.

               Jis mano, kad net jei atrankos komisija ir būtų turėjusi tokią teisę, ji negalėjo ja pasinaudoti, nes jau buvo sudarytas rezervo sąrašas.


title: Byla C-315/11: 2011 m. birželio 27 d. Rechtbank Breda (Nyderlandai) pateiktas prašymas priimti prejudicinį sprendimą byloje A. T. G. M. van de Ven, M. A. H. T. van de Ven-Janssen prieš Koninklijke Luchtvaart Maatschappij NV

text:
               10.9.2011

               LT

               Europos Sąjungos oficialusis leidinys

               C 269/27

         2011 m. birželio 27 d.Rechtbank Breda (Nyderlandai) pateiktas prašymas priimti prejudicinį sprendimą byloje A. T. G. M. van de Ven, M. A. H. T. van de Ven-Janssen prieš Koninklijke Luchtvaart Maatschappij NV

   (Byla C-315/11)
   2011/C 269/51
   Proceso kalba: olandų

      Prašymą priimti prejudicinį sprendimą pateikęs teismas

      Rechtbank Breda

      Šalys pagrindinėje byloje

      Ieškovai: A. T. G. M. van de Ven, M. A. H. T. van de Ven-Janssen

      Atsakovė: Koninklijke Luchtvaart Maatschappij NV

      Prejudiciniai klausimai

               1.

               Ar skrydžio atidėjimo atveju Reglamento Nr. 261/2004 (1) 7 straipsnyje nustatyta teisė į kompensaciją suderinama su Monrealio konvencijos (2) 29 straipsnio paskutiniu sakiniu, atsižvelgiant į tai, kad pagal Monrealio konvencijos 29 straipsnio pirmą sakinį reikalavimai dėl žalos atlyginimo, kurių pagrindas yra sutartis, teisės pažeidimas arba kas kita, gali būti pareiškiami tik pagal šioje konvencijoje numatytas sąlygas ir atsakomybės ribas?

               2.

               Ar tuomet, jei skrydžio atidėjimo atveju Reglamento Nr. 261/2004 7 straipsnyje nustatyta teisė į kompensaciją yra nesuderinama su Monrealio konvencijos 29 straipsniu, Teisingumo Teismo sprendimo įsigaliojimo momentu yra taikomi su šia byla susiję ir (arba) apskritai kokie nors apribojimai?

      (1)  2004 m. vasario 11 d. Europos Parlamento ir Tarybos reglamentas (EB) Nr. 261/2004, nustatantis bendras kompensavimo ir pagalbos keleiviams taisykles atsisakymo vežti ir skrydžių atšaukimo arba atidėjimo ilgam laikui atveju, panaikinantis Reglamentą (EEB) Nr. 295/91 (OL L 46, p. 1; 2004 m. specialusis leidimas lietuvių k., 7 sk., 8 t., p. 10)

      (2)  2001 m. balandžio 5 d. Tarybos sprendimas dėl Europos bendrijos priimamos Konvencijos dėl tam tikrų tarptautinio vežimo oru taisyklių suvienodinimo (Monrealio konvencija) (OL L 194, p. 38, 2004 m. specialusis leidimas lietuvių k., 7 sk., 5 t., p. 491)


title: Byla C-228/14: 2014 m. gegužės 12 d. Finanzgericht Hamburg (Vokietija) pateiktas prašymas priimti prejudicinį sprendimą byloje DHL Hub Leipzig GmbH/Hauptzollamt Braunschweig

text:
               8.9.2014

               LT

               Europos Sąjungos oficialusis leidinys

               C 303/7

         2014 m. gegužės 12 d.Finanzgericht Hamburg (Vokietija) pateiktas prašymas priimti prejudicinį sprendimą byloje DHL Hub Leipzig GmbH/Hauptzollamt Braunschweig

   (Byla C-228/14)
   2014/C 303/09
   Proceso kalba: vokiečių

      Prašymą priimti prejudicinį sprendimą pateikęs teismas

      Finanzgericht Hamburg

      Šalys pagrindinėje byloje

      Pareiškėja: DHL Hub Leipzig GmbH

      Atsakovė: Hauptzollamt Braunschweig

      Prejudicinis klausimas

               —

               Ar importo PVM už prekes, kurios muitinei prižiūrint reeksportuojamos kaip ne Bendrijos prekės, tačiau dėl kurių atsirado skola muitinei neįvykdžius prievolės pagal MK 204 straipsnį (1) – šiuo atveju laiku neįforminus išorinio Bendrijos tranzito procedūros pateikiant prekes atitinkamai muitinės įstaigai prieš jų įvežimą į trečiąją šalį – laikomas teisiškai neprivalomu sumokėti, kaip tai suprantama pagal MK 236 straipsnio 1 dalį kartu su Direktyvos 2006/112/EB (2) nuostatomis, bet kuriuo atveju tada, kai skolininku patraukiamas pažeistą prievolę privalėjęs įvykdyti asmuo, kuris neturėjo teisės disponuoti prekėmis?

      (1)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, p. 1; 2004 m. specialusis leidimas lietuvių k., 2 sk., 4 t., p. 307).

      (2)  2006 m. lapkričio 28 d. Tarybos direktyva 2006/112/EB dėl pridėtinės vertės mokesčio bendros sistemos (OL L 347, p. 1).


title: Byla T-237/09: 2012 m. vasario 1 d. Bendrojo Teismo sprendimas byloje Région wallonne prieš Komisiją (Aplinka — Direktyva 2003/87/EB — Prekybos šiltnamio efektą sukeliančių dujų emisijos kvotomis sistema — Belgijos nacionalinis emisijos kvotų paskirstymo planas 2008 — 2012 m. laikotarpiui — Reglamento (EB) Nr. 2216/2004 44 straipsnis — Vėlesnės pataisos — Naujas rinkos dalyvis — Sprendimas, kuriuo Bendrijos nepriklausomo sandorių žurnalo vyriausiajam administratoriui nurodoma į lentelę „Nacionalinis paskirstymo planas“ įtraukti pataisą)

text:
               10.3.2012

               LT

               Europos Sąjungos oficialusis leidinys

               C 73/26

         2012 m. vasario 1 d. Bendrojo Teismo sprendimas byloje Région wallonne prieš Komisiją

   (Byla T-237/09) (1)

   (Aplinka - Direktyva 2003/87/EB - Prekybos šiltnamio efektą sukeliančių dujų emisijos kvotomis sistema - Belgijos nacionalinis emisijos kvotų paskirstymo planas 2008 - 2012 m. laikotarpiui - Reglamento (EB) Nr. 2216/2004 44 straipsnis - Vėlesnės pataisos - Naujas rinkos dalyvis - Sprendimas, kuriuo Bendrijos nepriklausomo sandorių žurnalo vyriausiajam administratoriui nurodoma į lentelę „Nacionalinis paskirstymo planas“ įtraukti pataisą)
   2012/C 73/50
   Proceso kalba: prancūzų

      Šalys

      Ieškovė: Région wallonne (Belgija), atstovaujamas advokatų J.-M. De Backer, A. Lepièce, I.-S. Brouhns ir S. Engelen

      Atsakovė: Europos Komisija, atstovaujama E. White ir O. Beynet

      Dalykas

   Prašymas iš dalies panaikinti 2009 m. kovo 27 d. Komisijos sprendimą dėl nacionalinio šiltnamio efektą sukeliančių dujų emisijos kvotų paskirstymo plano, Belgijos Karalystės pateikto 2008–2012 m. laikotarpiui, kuriuo vyriausiasis administratorius įpareigojamas Belgijos „nacionalinio paskirstymo plano“ lentelės pataisą įtraukti į Bendrijos nepriklausomą sandorių žurnalą.

      Rezoliucinė dalis

               1.

               Panaikinti 2009 m. kovo 27 d. Komisijos sprendimą, kuriuo vyriausiasis administratorius įpareigojamas Belgijos „nacionalinio paskirstymo plano“ pataisą įtraukti į Bendrijos nepriklausomą sandorių žurnalą, tiek, kiek juo atsisakoma įpareigoti šį administratorių į minėtą žurnalą įtraukti su įrenginiu Nr. 116 „Arcelor — Cockerill Sambre_HF6_Seraing“ susijusią kvotų paskirstymo pataisą, kaip 2009 m. vasario 18 d. raštu prašė Belgijos Karalystė.

               2.

               Priteisti iš Komisijos bylinėjimosi išlaidas.

      (1)  OL C 193, 2009 8 15.


title: Byla C-418/16 P: 2016 m. liepos 28 d. mobile.de GmbH, buvusios mobile.international GmbH, pateiktas apeliacinis skundas dėl 2016 m. gegužės 12 d. Bendrojo Teismo (aštuntoji kolegija) priimto sprendimo sujungtose bylose T-322/14 ir T-325/14 mobile.international/EUIPO – Rezon

text:
               14.11.2016

               LT

               Europos Sąjungos oficialusis leidinys

               C 419/28

         2016 m. liepos 28 d.mobile.de GmbH, buvusios mobile.international GmbH, pateiktas apeliacinis skundas dėl 2016 m. gegužės 12 d. Bendrojo Teismo (aštuntoji kolegija) priimto sprendimo sujungtose bylose T-322/14 ir T-325/14 mobile.international/EUIPO – Rezon

   (Byla C-418/16 P)
   (2016/C 419/37)
   Proceso kalba: vokiečių

      Šalys

      Apeliantė: mobile.de GmbH, buvusi mobile.international GmbH, atstovaujama advokato T. Lührig

      Kitos proceso šalys: Europos Sąjungos intelektinės nuosavybės tarnyba, Rezon OOD

      Apeliantės reikalavimai

               —

               panaikinti 2016 m. gegužės 12 d. Bendrojo Teismo (aštuntoji kolegija) priimtą sprendimą sujungtose bylose T-322/14 ir T-325/14 ir

               —

               priteisti iš Europos Sąjungos intelektinės nuosavybės tarnybos bylinėjimosi išlaidas.

      Apeliacinio skundo pagrindai ir pagrindiniai argumentai

   Skundžiamas sprendimas pažeidžia Reglamento (EB) Nr. 207/2009 (1) 57 straipsnio 2 dalį, siejamą su Reglamento Nr. 2868/95 (2) 22 taisyklės 2 dalimi ir 40 taisyklės 6 dalimi, nes jame sąvoka „naudojimo įrodymas“, apibrėžta Reglamento Nr. 207/2009 57 straipsnio 2 dalyje ir Reglamento Nr. 2868/95 22 taisyklės 2 dalyje ir 40 taisyklės 6 dalyje, aiškinama skirtingai, priešingai visuotinai pripažintiems teisės aiškinimo principams. Skirtingas tos pačios sąvokos, įtvirtintos Reglamento Nr. 207/2009 ir Reglamente Nr. 2868/95, aiškinimas nesuderinamas su teisinio tikrumo ir teisinio aiškumo principais. Be to, Bendrasis Teismas neatsižvelgė į tai, kad Reglamento Nr. 2868/95 40 straipsnio 6 dalyje ir 22 straipsnio 2 dalyje neleidžiamas pavėluotas naudojimo įrodymų pateikimas atmetimo procedūroje ir kad EUIPO neturi diskrecijos šiuo atžvilgiu. Reglamento Nr. 207/2009 57 straipsnio 1 dalis netaikytina ir EUIPO juo nepasinaudojo, todėl Apeliacinės tarybos ir Bendrojo Teismo sprendimai negali būti juo grindžiami.
   Skundžiamas sprendimas taip pat pažeidžia Reglamento Nr. 207/2009 76 straipsnio 2 dalį, nes Bendrasis Teismas padarė teisės klaidą nuspręsdamas, kad Reglamento Nr. 207/2009 76 straipsnio 2 dalis taikytina, nors Reglamento Nr. 2868/95 40 straipsnio 6 dalis ir 22 straipsnio 2 dalis neleidžia jos taikyti negaliojimo procedūroje sistemiškai aiškinant Reglamento Nr. 2868/95 50 taisyklės 1 dalies 3 punktą.
   Be to, Reglamento Nr. 207/2009 76 straipsnio 2 dalies reikalavimai nebuvo įvykdyti, nes įstojusi į bylą šalis per procedūrą nenurodė jokio teisėto pagrindo vėlyvam sąskaitų pateikimui, kurios jai buvo prieinamos nuo pradžių. Todėl Bendrasis Teismas netinkamai taikė Reglamento Nr. 207/2009 76 straipsnio 2 dalį, nes procedūros stadija ir aplinkybės reiškė, kad į vėlai pateiktus įrodymus negalima buvo atsižvelgti. Be to, Bendrasis teismas iškraipė faktus nustatydamas faktinį pagrindą, o tai lėmė, kad apeliacinėje stadijoje pateiktos sąskaitos nėra „papildomi“ ar „aiškinamieji“ įrodymai šiuo aspektu.
   Bendrasis Teismas nenagrinėjo faktiškai naudojamų žymenų fonetinių ar koncepcinių skirtumų ir apskritai nesirėmė bendru žymenų supratimu, bet veikiau atsižvelgė į individualias aplinkybes, todėl netinkamai taikė Reglamento Nr. 207/2009 15 straipsnio 1 dalies a punktą.
   Bendrasis Teismas atsižvelgė į akivaizdžiai nesvarbius įrodymus, nors įrodymai buvo be datos ar buvo nesusiję su bylai reikšmingu laikotarpiu. Tokiu būdu Bendrasis Teismas netinkamai taikė Reglamento Nr. 207/2009 57 straipsnio 2 dalį, siejamą su Reglamento Nr. 2868/95 22 taisyklės 3 ir 4 dalimis.
   Bendrasis Teismas padarė teisės klaidą nuspręsdamas, kad nebuvo reikalaujama nagrinėti prieštaravimą dėl piktnaudžiavimo teise. Bendrasis Teismas neišnagrinėjo prieštaravimo dėl senaties termino.
   Galiausiai skundžiamas sprendimas pažeidžia Reglamento Nr. 207/2009 64 straipsnio 1 dalį, nes Bendrasis Teismas neatsižvelgė į tai, kad Apeliacinė taryba logiškai turėjo panaikinti ir grąžinti Panaikinimų skyriaus sprendimus tik tiek, kiek tai susiję su paslaugomis „reklama, susijusi su transporto priemonėmis“, o dėl likusių paslaugų, kurių atžvilgiu naudojimas nebuvo įrodytas, turėjo priimti galutinį sprendimą ir iš dalies atmesti prašymus dėl panaikinimo remiantis naudojimo įrodymų nebuvimu, priimant teisinę galią turinį sprendimą.

      (1)  2009 m. vasario 26 d. Tarybos reglamentas (EB) Nr. 207/2009 dėl Bendrijos prekių ženklo (OL L 78, 2009, p. 1).

      (2)  1995 m. gruodžio 13 d. Komisijos reglamentas (EB) Nr. 2868/95 skirtas įgyvendinti Tarybos reglamentą (EB) Nr. 40/94 dėl Bendrijos prekių ženklo (OL L 303, 1995, p. 1; 2004 m. specialusis leidimas lietuvių k., 17 sk., 1 t., p. 189).


title: Byla C-320/12: 2012 m. liepos 2 d. Højesteret (Danija) pateiktas prašymas priimti prejudicinį sprendimą byloje Malaysia Dairy Industries Pte. Ltd prieš Ankenævnet for Patenter og Varemærker

text:
               25.8.2012

               LT

               Europos Sąjungos oficialusis leidinys

               C 258/14

         2012 m. liepos 2 d.Højesteret (Danija) pateiktas prašymas priimti prejudicinį sprendimą byloje Malaysia Dairy Industries Pte. Ltd prieš Ankenævnet for Patenter og Varemærker

   (Byla C-320/12)
   2012/C 258/22
   Proceso kalba: danų

      Prašymą priimti prejudicinį sprendimą pateikęs teismas

      Højesteret

      Šalys pagrindinėje byloje

      Ieškovė: Malaysia Dairy Industries Pte. Ltd

      Atsakovė: Ankenævnet for Patenter og Varemærker

      Prejudiciniai klausimai

               1.

               Ar 2008 m. spalio 22 d. Europos Parlamento ir Tarybos direktyvos 2008/95/EB valstybių narių teisės aktams, susijusiems su prekių ženklais (1), suderinti (Prekių ženklų direktyva) 4 straipsnio 4 dalies g punkte vartojama nesąžiningumo sąvoka reiškia teisinį standartą, kuris aiškintinas pagal nacionalinę teisę, ar vis dėlto tai Europos Sąjungos teisės sąvoka, aiškintina vienodai visoje Europos Sąjungoje?

               2.

               Jeigu Direktyvos 2008/95/EB 4 straipsnio 4 dalies g punkte vartojama nesąžiningumo sąvoka yra Sąjungos teisės sąvoka, ar ją reikia suprasti taip, jog tam, kad registracijos paraiška būtų atmesta, pakanka, kad jos pateikimo momentu pareiškėjas žinojo arba turėjo žinoti apie užsienio prekių ženklą, ar vis dėlto keliamas papildomas reikalavimas, susijęs su pareiškėjo subjektyvia pozicija?

               3.

               Ar valstybė narė gali pasirinkti nustatyti specialią užsienio prekių ženklų apsaugą, kuri, kiek tai susiję su nesąžiningumo reikalavimu, skiriasi nuo Direktyvos 2008/95/EB 4 straipsnio 4 dalies g punkto, pvz., numatydama specialų reikalavimą, kad pareiškėjas žinotų arba privalėtų žinoti apie užsienio prekių ženklą?

      (1)  2008 m. spalio 22 d. Europos Parlamento ir Tarybos direktyva 2008/95/EB valstybių narių teisės aktams, susijusiems su prekių ženklais, suderinti (OL L 299, 2008, p. 25)


title: Byla T-471/04  2006 m. vasario 23 d.  Pirmosios instancijos teismo sprendimas  Karatzoglou prieš EAR  ( Laikinas tarnautojas — Sutarties nutraukimas — Kitų Europos Bendrijų tarnautojų įdarbinimo sąlygų (KEBTĮS) 47 straipsnio 2 dalies a punktas — Sutarties nuostatų laikymasis — Teisėti lūkesčiai )

text:
               22.4.2006

               LT

               Europos Sąjungos oficialusis leidinys

               C 96/13

         2006 m. vasario 23 d. Pirmosios instancijos teismo sprendimas Karatzoglou prieš EAR

   (Byla T-471/04) (1)

   („Laikinas tarnautojas - Sutarties nutraukimas - Kitų Europos Bendrijų tarnautojų įdarbinimo sąlygų (KEBTĮS) 47 straipsnio 2 dalies a punktas - Sutarties nuostatų laikymasis - Teisėti lūkesčiai“)
   (2006/C 96/24)
   Proceso kalba: anglų
   Šalys

      Ieškovas: Georgios Karatzoglou (Ioannina, Graikija), atstovaujamas S. Pappas

      Atsakovė: Europos rekonstrukcijos agentūra (EAR), atstovaujama J.-N. Louis, S. Orlandi, X. Martin ir C. Manolopoulos
   Bylos dalykas
   Prašymas panaikinti 2004 m. vasario 26 d. EAR sprendimą dėl ieškovo darbo sutarties nutraukimo.
   Sprendimo rezoliucinė dalis

               1.

               Panaikinti 2004 m. vasario 26 d. Europos rekonstrukcijos agentūros (EAR) sprendimą dėl ieškovo darbo sutarties nutraukimo.

               2.

               Priteisti iš EAR bylinėjimosi išlaidas.

      (1)  OL C 57, 2005 3 5.


title: 2014 m. gruodžio 1 d. Kimek Offshore AS ieškinys ELPA priežiūros institucijai (Byla E-23/14)

text:
               5.2.2015

               LT

               Europos Sąjungos oficialusis leidinys

               C 39/4

         2014 m. gruodžio 1 d.Kimek Offshore AS ieškinys ELPA priežiūros institucijai
   (Byla E-23/14)
   (2015/C 39/04)
   2014 m. gruodžio 1 d. įmonė Kimek Offshore AS, kuriai atstovauja ALT Law Firm (Fridtjof Nansens plass 6, N-0160 Oslas, Norvegija) advokatai (advokat) Bjørnaras Alterskjæris ir Robertas Lundas, ELPA Teisme pareiškė ieškinį ELPA priežiūros institucijai.
   Ieškovė prašo ELPA teismo:

               1.

               panaikinti 2014 m. birželio 18 d. ELPA priežiūros institucijos sprendimą Nr. 225/14/COL dėl 2014–2020 m. regioniniu principu diferencijuotų socialinio draudimo įmokų;

               2.

               nurodyti ELPA priežiūros institucijai padengti bylinėjimosi išlaidas.

      Teisinės bei faktinės aplinkybės ir pagrindai, kuriais grindžiamas ieškinys:

               —

               Ieškovė įmonė Kimek Offshore yra įmonių grupės Kimek Group dalis. Įmonė Kimek Offshore yra naftos ir dujų pramonės paslaugų bendrovė, besiverčianti visų pirma suvirintojų, vamzdžių suvirintojų, mechanikų ir inžinierių darbo nuoma. Jos administracija ir vadovybė yra Kirkenese (Norvegija).

               —

               Byla yra susijusi su prašymu panaikinti ELPA priežiūros institucijos sprendimą, kuriuo patvirtinama 2014–2020 m. regioninė pagalba Norvegijoje.

         Ieškovė tvirtina, kad ELPA priežiūros institucija:

               —

               pažeidė pareigą pradėti oficialią tyrimo procedūrą, numatytą ELPA valstybių susitarimo dėl Priežiūros institucijos ir Teisingumo Teismo įsteigimo 3 protokolo I dalies 1 straipsnio 2 dalyje ir 3 protokolo II skirsnio 6 straipsnio 1 dalyje (ELPA valstybių susitarimo dėl Priežiūros institucijos ir Teisingumo Teismo įsteigimo 3 protokolo II skirsnio 4 straipsnio 4 dalis);

               —

               pažeidė ELPA valstybių susitarimo dėl Priežiūros institucijos ir Teisingumo Teismo įsteigimo 16 straipsnyje nustatytą pareigą nurodyti motyvus, kuriais remiantis priimtas sprendimas dėl taisyklių dėl socialinio draudimo įmokų darbo nuomos atveju.


title: Byla T-462/08: 2009 m. balandžio 21 d. Pirmosios instancijos teismo pirmininko nutartis byloje Winzer Pharma prieš VRDT — Alcon (OFTAL CUSI) ( Bendrijos prekių ženklas — Apeliacinės tarybos sprendimo panaikinimas — Nereikalingumas priimti sprendimą )

text:
               18.7.2009

               LT

               Europos Sąjungos oficialusis leidinys

               C 167/11

         2009 m. balandžio 21 d. Pirmosios instancijos teismo pirmininko nutartis byloje Winzer Pharma prieš VRDT — Alcon (OFTAL CUSI)
   (Byla T-462/08) (1)

   („Bendrijos prekių ženklas - Apeliacinės tarybos sprendimo panaikinimas - Nereikalingumas priimti sprendimą“)
   2009/C 167/24
   Proceso kalba: ispanų

      Šalys

      Ieškovė: Dr. Robert Winzer Pharma GmbH (Berlynas, Vokietija), atstovaujama advokato S. Schneller

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros VRDT Apeliacinėje taryboje šalis, įstojusi į bylą Pirmosios instancijos teisme: Alcon Inc. (Hiunenbergas, Šveicarija), atstovaujama advokatų J. Isern Jara ir M. Vidal-Quadras Trias de Bes

      Dalykas

   Ieškinys, pateiktas dėl 2008 m. liepos 17 d. VRDT pirmosios apeliacinės tarybos sprendimo (byla R 1471/2007-1), susijusio su protesto procedūra tarp Dr. Robert Winzer Pharma GmbH ir Alcon Inc.

      Rezoliucinė dalis

               1.

               Nebereikia priimti sprendimo dėl šio ieškinio.

               2.

               Atsakovė padengia savo ir ieškovės išlaidas.

               3.

               Įstojusi į bylą šalis padengia savo išlaidas.

      (1)  OL C 327, 2008 12 20.


title: Byla C-125/10: 2010 m. kovo 9 d. Bundespatentgericht (Vokietija) pateiktas prašymas priimti prejudicinį sprendimą byloje Merck & Co Inc prieš Deutsches Patent- und Markenamt

text:
               19.6.2010

               LT

               Europos Sąjungos oficialusis leidinys

               C 161/17

      2010 m. kovo 9 d.Bundespatentgericht (Vokietija) pateiktas prašymas priimti prejudicinį sprendimą byloje Merck & Co Inc prieš Deutsches Patent- und Markenamt

      (Byla C-125/10)
      (2010/C 161/24)
      Proceso kalba: vokiečių

         Prašymą priimti prejudicinį sprendimą pateikęs teismas

         Bundespatentgericht

         Šalys pagrindinėje byloje

         Ieškovė: Merck & Co Inc

         Atsakovė: Deutsches Patent- und Markenamt

         Prejudicinis klausimas

                  1.

                  Ar galima išduoti papildomos apsaugos liudijimą medicinos produktui (1), jeigu laikotarpis tarp paraiškos gauti pagrindinį patentą padavimo dienos ir pirmojo leidimo pateikti produktą į Bendrijos rinką išdavimo dienos yra trumpesnis nei penkeri metai?

         (1)  2009 m. gegužės 6 d. Europos Parlamento ir Tarybos reglamentas (EB) Nr. 469/2009 dėl medicinos produktų papildomos apsaugos liudijimo (kodifikuota redakcija) (OL L 152, p. 1).


title: Byla F-67/08 2008 m. rugpjūčio 6 d. pareikštas ieškinys byloje Visser-Fornt Raya prieš Europolą

text:
               8.11.2008

               LT

               Europos Sąjungos oficialusis leidinys

               C 285/55

         2008 m. rugpjūčio 6 d. pareikštas ieškinys byloje Visser-Fornt Raya prieš Europolą

   (Byla F-67/08)
   (2008/C 285/99)
   Proceso kalba: olandų
   Šalys

      Ieškovė: Maria Teresa Visser-Fornt Raya (Haga, Nyderlandai), atstovaujama advokato P. de Casparis

      Atsakovas: Europos policijos biuras (Europolas)
   Ginčo dalykas bei aprašymas
   2007 m. spalio 4 d. Sprendimo, kuriuo Europolas pranešė ieškovei, kad nėra galimybės jai pasiūlyti nuolatinę darbo vietą, panaikinimas.
   Ieškovės reikalavimai

               —

               Panaikinti 2007 m. spalio 4 d. Sprendimą, kuriuo atsakovas pranešė ieškovei, kad nėra galimybės jai pasiūlyti nuolatinę darbo vietą, 2008 m. balandžio 29 d. Sprendimą atmesti dėl pirmojo sprendimo pateiktą skundą ir 2008 m. birželio 12 d. Sprendimą, papildantį 2007 m. spalio 4 d. Sprendimą.

               —

               Priteisti iš Europolo bylinėjimosi išlaidas.


title: Byla F-90/13 R: 2015 m. kovo 19 d. Tarnautojų teismo antrosios kolegijos pirmininko nutartis byloje Marcuccio/Komisija (Šaliai atstovaujančio asmens pašalinimas iš bylos nagrinėjimo — Naujo atstovaujančio asmens nepaskyrimas — Ieškovas, kuris neatsako į Tarnautojų Teismo reikalavimus — Poreikio priimti sprendimą nebuvimas)

text:
               4.5.2015

               LT

               Europos Sąjungos oficialusis leidinys

               C 146/49

         2015 m. kovo 19 d. Tarnautojų teismo antrosios kolegijos pirmininko nutartis byloje Marcuccio/Komisija

   (Byla F-90/13 R) (1)

   ((Šaliai atstovaujančio asmens pašalinimas iš bylos nagrinėjimo - Naujo atstovaujančio asmens nepaskyrimas - Ieškovas, kuris neatsako į Tarnautojų Teismo reikalavimus - Poreikio priimti sprendimą nebuvimas))
   (2015/C 146/67)
   Proceso kalba: italų

      Šalys

      Ieškovas: Luigi Marcuccio (Trikazė, Italija), atstovaujamas advokato A.

      Atsakovė: Europos Komisija, atstovaujama J. Currall ir G. Gattinara

      Bylos dalykas

   Prašymas panaikinti sprendimus atmesti ieškovo prašymus atlyginti žalą dėl to, kad atsakovė jam skirtą laišką išsiuntė jam neatstovaujančiam advokatui ir todėl pažeidė ieškovo teisę į privatų gyvenimą.

      Rezoliucinė dalis

               1.

               Nebereikia priimti sprendimo dėl ieškinio F-90/13, Marcuccio/Komisija.

               2.

               L. Marcuccio padengia savo ir Europos Komisijos patirtas bylinėjimosi išlaidas.

      (1)  OL C 24, 2014 1 25, p. 40.


title: Byla F-81/12: 2014 m. balandžio 10 d. Tarnautojų teismo (antroji kolegija) sprendimas byloje Nieminen/Taryba (Viešoji tarnyba — Pareigų paaukštinimas — 2010 m. pareigų paaukštinimo procedūra — 2011 m. pareigų paaukštinimo procedūra — Sprendimas nepaaukštinti ieškovo pareigų — Pareiga motyvuoti — Nuopelnų palyginimas — Administratoriai, paskirti vykdyti lingvistines funkcijas, ir administratoriai, paskirti vykdyti ne lingvistines funkcijas — Pareigų paaukštinimo kvotos — Nuopelnų pastovumas laiko atžvilgiu)

text:
               26.5.2014

               LT

               Europos Sąjungos oficialusis leidinys

               C 159/38

         2014 m. balandžio 10 d. Tarnautojų teismo (antroji kolegija) sprendimas byloje Nieminen/Taryba

   (Byla F-81/12) (1)

   ((Viešoji tarnyba - Pareigų paaukštinimas - 2010 m. pareigų paaukštinimo procedūra - 2011 m. pareigų paaukštinimo procedūra - Sprendimas nepaaukštinti ieškovo pareigų - Pareiga motyvuoti - Nuopelnų palyginimas - Administratoriai, paskirti vykdyti lingvistines funkcijas, ir administratoriai, paskirti vykdyti ne lingvistines funkcijas - Pareigų paaukštinimo kvotos - Nuopelnų pastovumas laiko atžvilgiu))
   2014/C 159/51
   Proceso kalba: prancūzų

      Šalys

      Ieškovas: Risto Nieminen (Kraainem, Belgija), atstovaujamas iš pradžių advokatų C. Abreu Caldas, S. Orlandi, A. Coolen, J.-N. Louis ir É. Marchal, vėliau – advokatų C. Abreu Caldas, S. Orlandi ir J.-N. Louis

      Atsakovė: Europos Sąjungos Taryba, atstovaujama J. Herrmann ir M. Bauer

      Dalykas

   Prašymas panaikinti sprendimus nepaaukštinti ieškovo pareigų paskiriant jį į AD 12 lygį per 2010 m. ir 2011 m. pareigų paaukštinimo procedūras.

      Sprendimo rezoliucinė dalis

               1.

               Atmesti ieškinį.

               2.

               R. Nieminen padengia savo ir Europos Sąjungos Tarybos patirtas bylinėjimosi išlaidas.

      (1)  OL C 295, 2012 9 29, p. 34.


title: Byla T-410/09: 2009 m. spalio 7 d. pareikštas ieškinys byloje Almamet prieš Komisiją

text:
               19.12.2009

               LT

               Europos Sąjungos oficialusis leidinys

               C 312/34

         2009 m. spalio 7 d. pareikštas ieškinys byloje Almamet prieš Komisiją
   (Byla T-410/09)
   2009/C 312/56
   Proceso kalba: anglų

      Šalys

      Ieškovė: Almamet GmbH Handel mit Spänen und Pulvern aus Metall (Ainringas, Vokietija), atstovaujama teisininkų S. Hautbourg ir C. Renner

      Atsakovė: Europos Bendrijų Komisija

      Ieškovės reikalavimai

               —

               Pripažinti negaliojančiu 2009 m. liepos 22 d. Komisijos sprendimą (Byla Nr. COMP/39.396) ieškovės atžvilgiu.

               —

               Nepatenkinus pirmojo reikalavimo, panaikinti sprendimo 2 straipsnyje ieškovei paskirtą baudą.

               —

               priteisti iš Komisijos bylinėjimosi išlaidas.

      Ieškinio pagrindai ir pagrindiniai argumentai

   Ieškovė siekia, kad būtų iš dalies panaikintas 2009 m. liepos 22 d. Komisijos sprendimas (Byla Nr. COMP/39.396 — Kalcio ir magnio reagentai plieno ir stiklo pramonėms), susijęs su procedūra pagal EB 81 straipsnį ir EEE susitarimo 53 straipsnį, per kurią Komisija pripažino, jog kai kurie kalcio karbido ir magnio tiekėjai pasidalijo rinką, kvotas ir klientus, nustatė kainas ir keitėsi slapta komercine informacija apie didelę EEE rinkos dalį taip pažeisdami šias Sutarties nuostatas (toliau — ginčijamas sprendimas), tiek, kiek jis susijęs su ieškove, ir nepatenkinus pirmojo reikalavimo, ieškovė siekia, kad būtų sumažinta jai ginčijamo sprendimo 2 straipsnyje paskirta bauda.
   Ieškovė, grįsdama savo prašymą dėl panaikinimo, nurodo tris pagrindus.

               Pirmajame pagrindine ieškovė tvirtina, kad Komisija, naudodama prieš ją nesilaikant Komisijos sprendimo dėl tyrimo nustatytų ribų surinktus dokumentus pažeidė jos teisę į gynybą.

               Kaip antrąjį pagrindą ieškovė nurodo, kad Komisija remiantis reikalaujamu įrodymų pakankamumo standartu neįrodė ginčijamo sprendimo 1 straipsnyje nurodyto pažeidimo, kiek jis susijęs su magniu. Ieškovė mano, kad net jei netesėtai surinkti dokumentai būtų pridėti prie Komisijos bylos, juos iš esmės trūksta tikslumo ir nuoseklumo. Anot ieškovės likusius įrodymus sudaro prašymas atleisti nuo baudos ar ją sumažinti, kuriame trūksta ne tik tikslumo, bet ir klaidingai aiškinamos tam tikros faktinės aplinkybės, ir kurį ginčija kitos šalys. Todėl ieškovė mano, kad įrodinėjimo pareigą dėl tariamų pažeidimų ir toliau turi Komisija.

               Trečiajame pagrinde ieškovė kaltina Komisiją padarius akivaizdžią vertinimo klaidą dėl pažeidimo vientisumo ir tęstinumo. Konkrečiai kalbant, nėra jokio tikro pakeičiamumo tarp kalcio karbido ir magnio granulių. Be to, ieškovė teigia, kad nebuvo jokio bendro plano dėl abiejų produktų, kaip tai įrodo atskiri susitikimai dėl kiekvieno iš jų.
               Nepatenkinus pirmojo reikalavimo, ieškovė, grįsdama savo prašymą sumažinti ginčijamo sprendimo 2 straipsnyje jai paskirtą baudą, nurodo kitus keturis pagrindus.

               Kaip ketvirtąjį pagrindą ieškovė nurodo, kad Komisija pažeidė Pranešimo apie atleidimą nuo baudų ir baudų sumažinimą (1) 23 ir 26 punktus, nes atsisakė sumažinti baudą pagal minėtą pranešimą. Ieškovė mano, kad jos prašyme sumažinti baudą pateikta didelės pridėtinės vertės informacija. Be kita ko, ieškovė mano, kad Komisija neturėjo teisės atsisakyti sumažinti baudą, vien remdamasi tuo, jog prašyme nebuvo jokios informacijos apie tariamą pažeidimą, susijusį su magniu, nes šis pažeidimas nėra procedūros dalis.

               Penktajame pagrinde ieškovė tvirtina, kad nustatydama galutinę baudos sumą, viršijančią 10 % jos paskutinės audituotos apyvartos, Komisija pažeidė EB 81 straipsnį, Reglamento (EB) Nr. 1/2003 (2) 23 straipsnio 2 dalį ir Baudų apskaičiavimo gairių (3) 32 punktą. Ieškovė tvirtina, kad Komisija, skaičiuodama baudos dydį, remėsi ieškovės 2008 m. apyvartos pro forma duomenimis vietoj jos paskutinių audituotų pajamų už 2007 m. Be to, ieškovė mano, kad remdamasi Baudų apskaičiavimo gairių 37 punktu Komisija, apskaičiavusi 10 % teisėtai leistiną maksimumą, turėjo sumažinti baudą 20 %.

               Kaip šeštąjį pagrindą ieškovė nurodo, kad Komisija, jai nustatydama per didelę baudą, pažeidė proporcingumo principą. Ieškovė tvirtina, kad akivaizdžiai neproporcinga skirti tokio dydžio baudą, dėl kurios įmonės apskaitinė vertė tampa neigiama arba lygi nuliui. Be to, paskirta bauda viršija tokios tiekėjos, kaip ieškovė, kuri platina brangius produktus su labai maža pelno marža, finansinį pajėgumą. Galiausiai, ieškovė mano, kad Komisijos pritaikytu 20 % baudos sumažinimu nepakankamai atsižvelgiama į ieškovės konkrečią padėtį, kurią Komisija aiškiai pripažino, taip paliekant baudą neproporcingo dydžio.

               Kaip septintąjį pagrindą ieškovė nurodo, kad Komisija, manydama, jog ji neatitinka Baudų apskaičiavimo gairių 35 punkto, padarė akivaizdžią vertinimo klaidą. Ieškovė mano, kad Komisija nustatė tokio dydžio baudą, kuri negrįžtamai sukels grėsmę jos ekonominiam gyvybingumui ir dėl šios baudos jos turtas praras savo vertę. Be to, ieškovė tvirtina, kad Komisija, manydama, jog ieškovės atveju nereikia atsižvelgti į jokias konkrečias socialines ir ekonomines aplinkybes, padarė vertinimo klaidą.

      (1)  Komisijos pranešimas apie atleidimą nuo baudų ir baudų sumažinimą kartelių atveju (tekstas svarbus EEE) (OL C 298, 2006, p. 17).

      (2)  2002 m. gruodžio 16 d. Tarybos Reglamentas (EB) Nr. 1/2003 dėl konkurencijos taisyklių, nustatytų Sutarties 81 ir 82 straipsniuose, įgyvendinimo (OL L 1, 2003, p. 1; 2004 m. specialusis leidimas lietuvių k., 8 sk., 2 t., p. 205).

      (3)  Pagal Reglamento Nr. 1/2003 23 straipsnio 2 dalies a punktą skirtų baudų apskaičiavimo gairės (OL C 210, 2006, p. 2).


title: Byla C-35/09 2009 m. sausio 28 d. Corte suprema di cassazione (Italija) pateiktas prašymas priimti prejudicinį sprendimą byloje Ministero dell'Economia e delle Finanze, Agenzia delle Entrate prieš Paolo Speranza

text:
               4.4.2009

               LT

               Europos Sąjungos oficialusis leidinys

               C 82/16

         2009 m. sausio 28 d.Corte suprema di cassazione (Italija) pateiktas prašymas priimti prejudicinį sprendimą byloje Ministero dell'Economia e delle Finanze, Agenzia delle Entrate prieš Paolo Speranza

   (Byla C-35/09)
   (2009/C 82/29)
   Proceso kalba: italų
   Prašymą priimti prejudicinį sprendimą pateikęs teismas
   Corte suprema di cassazione
   Šalys pagrindinėje byloje
   Kasatorės: Ministero dell'Economia e delle Finanze, Agenzia delle Entrate

      Kita kasacinio proceso šalis: Paolo Speranza
   Prejudiciniai klausimai

               1.

               Ar Direktyvos 69/335/EB (1) 4 straipsnio 1 dalies c punktas, pagal kurį kapitalo mokesčiu apmokestinamas kapitalo bendrovės kapitalo padidinimas bet kokios rūšies turto įnašais, turi būti aiškinamas taip, jog apmokestinamas turi būti realus įnašas, o ne paprastas sprendimas padidinti kapitalą, kuris iš esmės nebuvo įvykdytas?

               2.

               Ar Direktyvos 69/335/EB 4 straipsnio 1 dalies c punktas turi būti aiškinamas taip, jog mokestis turi būti taikomas tik bendrovei, kurios kapitalas padidinamas, o ne valstybės tarnautojui, kuris surašo arba gauna notarinį aktą?

               3.

               Bet kuriuo atveju ar gynybos priemonės, kurios Italijos teisės aktuose numatytos valstybės tarnautojui, atitinka proporcingumo principą atsižvelgiant į tai, jog pagal Respublikos Prezidento dekreto Nr. 131/1986 38 straipsnį sprendimo padidinti kapitalą negaliojimas arba panaikinimo galimybė yra nesvarbūs, ir kad sumokėtą mokestį susigrąžinti galima tik įsigaliojus civilinio teismo sprendimui, kuriuo sandoris pripažįstamas negaliojančiu arba panaikinamas?

      (1)  OL L 249, p. 25.


title: Byla C-172/17 P: 2017 m. balandžio 5 d. ANKO A. E. Antiprosopeion, Emporeiou kai Viomichanias pateiktas apeliacinis skundas dėl 2017 m. sausio 25 d. Bendrojo Teismo (ketvirtoji kolegija) priimto sprendimo byloje T-768/14 ANKO/Europos Komisija

text:
               29.5.2017

               LT

               Europos Sąjungos oficialusis leidinys

               C 168/27

         2017 m. balandžio 5 d.ANKO A. E. Antiprosopeion, Emporeiou kai Viomichanias pateiktas apeliacinis skundas dėl 2017 m. sausio 25 d. Bendrojo Teismo (ketvirtoji kolegija) priimto sprendimo byloje T-768/14 ANKO/Europos Komisija

   (Byla C-172/17 P)
   (2017/C 168/36)
   Proceso kalba: graikų

      Šalys

      Apeliantė: ANKO A. E. Antiprosopeion, Emporeiou kai Viomichanias, atstovaujama advokato Stauroula Paliou

      Kita proceso šalis: Europos Komisija

      Apeliantės reikalavimai

   Apeliantė Europos Sąjungos Teisingumo Teismo prašo:

               —

               panaikinti 2017 m. sausio 25 d. Bendrojo Teismo sprendimą byloje T-768/14 ir grąžinti bylą Bendrajam Teismui nagrinėti iš esmės,

               —

               priteisti iš Komisijos bylinėjimosi išlaidas.

      Apeliacinio skundo pagrindai ir pagrindiniai argumentai

   Apeliantė tvirtina, kad 2017 m. sausio 25 d. Bendrojo Teismo sprendime byloje T-768/14 yra teisinių vertinimų, kurie neatitinka Sąjungos teisės normų ir kuriuos ji ginčija savo apeliaciniu skundu.
   Apeliantė nurodo, kad skundžiamas sprendimas turi būti panaikintas dėl šių priežasčių:

               i.

                  pirma, dėl faktinių aplinkybių, susijusių su darbo laiko registravimo sistemos patikimumu iškraipymo,

               ii.

                  antra, dėl teisės klaidos, susijusios su taisyklėmis, kurios reglamentuoja ieškinio dalyką ir įrodinėjimo naštą,

               iii.

                  trečia, dėl teisės klaidos, susijusios su taisyklėmis, kurios reglamentuoja įrodinėjimo naštą pateikiant priešpriešinį ieškinį,

               iv.

                  ketvirta, dėl esminių procesinių reikalavimų nesilaikymo, o konkrečiai dėl nemotyvavimo kalbant apie tai, kad Komisijos skola tikrai patvirtinta, tiksli ir mokėtina.


title: Byla C-623/11: 2011 m. gruodžio 5 d. Conseil d'État (Prancūzija) pateiktas prašymas priimti prejudicinį sprendimą byloje Société Geodis Calberson GE prieš FranceAgriMer

text:
               11.2.2012

               LT

               Europos Sąjungos oficialusis leidinys

               C 39/11

         2011 m. gruodžio 5 d.Conseil d'État (Prancūzija) pateiktas prašymas priimti prejudicinį sprendimą byloje Société Geodis Calberson GE prieš FranceAgriMer

   (Byla C-623/11)
   2012/C 39/21
   Proceso kalba: prancūzų

      Prašymą priimti prejudicinį sprendimą pateikęs teismas

      Conseil d'État

      Šalys pagrindinėje byloje

      Apeliantė: Société Geodis Calberson GE

      Kita proceso šalis: FranceAgriMer

      Prejudicinis klausimas

      Conseil d'État prašo Teisingumo Teismo priimti sprendimą dėl šio klausimo: ar 1999 m. sausio 18 d. Komisijos reglamento EB Nr. 111/1999 (1) 16 straipsnio nuostatos turi būti aiškinamos kaip suteikiančios Europos Sąjungos Teisingumo Teismui jurisdikciją nagrinėti ginčus, susijusius su tuo, kokiomis sąlygomis intervencijos agentūra, paskirta organizuoti konkursą dėl nemokamo žemė ūkio produktų tiekimo į Rusiją, atsiskaito su konkurso laimėtoju ir grąžina jo šiai agentūrai sumokėtą tiekimo garantiją, visų pirma ieškinius, kuriais reikalaujama atlyginti žalą, atsiradusią dėl intervencijos agentūros vykdant šias operacijas elgesio?

      (1)  1999 m. sausio 18 d. Komisijos reglamentas (EB) Nr. 111/1999, nustatantis Tarybos reglamento (EB) Nr. 2802/98 dėl žemės ūkio produktų tiekimo Rusijos Federacijai programos taikymo bendrąsias taisykles (OL L 14, p. 3; 2004 m. specialusis leidimas lietuvių k., 3 sk., 24 t., p. 296)


title: Byla C-696/15 P: 2017 m. liepos 26 d. Teisingumo Teismo (ketvirtoji kolegija) sprendimas byloje Čekijos Respublika/Europos Komisija (Apeliacinis skundas — Transportas — Direktyva 2010/40/ES — Kelių transporto intelektinių transporto sistemų diegimas — 7 straipsnis — Įgaliojimų suteikimas Europos Komisijai — Ribos — Deleguotasis reglamentas (ES) Nr. 885/2013 — Informavimo apie saugias sunkvežimių ir komercinių transporto priemonių stovėjimo vietas paslaugų teikimas — Deleguotasis reglamentas (ES) Nr. 886/2013 — Duomenys ir procedūros, skirtos naudotojams nemokamai su kelių sauga susijusiai minimaliai universaliai eismo informacijai teikti — SESV 290 straipsnis — Aiškus įgaliojimų delegavimo tikslų, turinio, taikymo srities ir trukmės apibrėžimas — Atitinkamos srities esminė nuostata — Kontrolės įstaigos įsteigimas)

text:
               18.9.2017

               LT

               Europos Sąjungos oficialusis leidinys

               C 309/7

         2017 m. liepos 26 d. Teisingumo Teismo (ketvirtoji kolegija) sprendimas byloje Čekijos Respublika/Europos Komisija

   (Byla C-696/15 P) (1)

   ((Apeliacinis skundas - Transportas - Direktyva 2010/40/ES - Kelių transporto intelektinių transporto sistemų diegimas - 7 straipsnis - Įgaliojimų suteikimas Europos Komisijai - Ribos - Deleguotasis reglamentas (ES) Nr. 885/2013 - Informavimo apie saugias sunkvežimių ir komercinių transporto priemonių stovėjimo vietas paslaugų teikimas - Deleguotasis reglamentas (ES) Nr. 886/2013 - Duomenys ir procedūros, skirtos naudotojams nemokamai su kelių sauga susijusiai minimaliai universaliai eismo informacijai teikti - SESV 290 straipsnis - Aiškus įgaliojimų delegavimo tikslų, turinio, taikymo srities ir trukmės apibrėžimas - Atitinkamos srities esminė nuostata - Kontrolės įstaigos įsteigimas))
   (2017/C 309/08)
   Proceso kalba: čekų

      Šalys

      Apeliantė: Čekijos Respublika, atstovaujama M. Smolek, J. Vláčil, T. Müller ir J. Pavliš

      Kita proceso šalis: Europos Komisija, atstovaujama A. Buchet, P.J.O. Van Nuffel, J. Hottiaux ir Z. Malůšková

      Rezoliucinė dalis

               1.

               Atmesti apeliacinį skundą.

               2.

               Priteisti iš Čekijos Respublikos bylinėjimosi išlaidas.

      (1)  OL C 78, 2016 2 29.


title: Byla T-98/13: 2013 m. vasario 20 d. pareikštas ieškinys byloje CMT prieš VRDT — Camomilla (Camomilla)

text:
               18.5.2013

               LT

               Europos Sąjungos oficialusis leidinys

               C 141/19

         2013 m. vasario 20 d. pareikštas ieškinys byloje CMT prieš VRDT — Camomilla (Camomilla)

   (Byla T-98/13)
   2013/C 141/35
   Kalba, kuria surašytas ieškinys: italų

      Šalys

      Ieškovė: CMT Compagnia manifatture tessili Srl (CMT Srl) (Neapolis, Italija), atstovaujama advokatų G. Floridia ir R. Floridia

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: Camomilla SpA (Bučinaskas, Italija)

      Reikalavimai

   Ieškovė Bendrojo Teismo prašo:

               —

               panaikinti 2012 m. lapkričio 29 d. Vidaus rinkos derinimo tarnybos (prekių ženklams ir pramoniniam dizainui) (VRDT) pirmosios Apeliacinės tarybos sprendimą byloje R 1615/2011-1 ir pripažinti, kad yra sąlygos absoliučiam negaliojimo pagrindui pagal Reglamento Nr. 207/2009 52 straipsnio 1 dalies b punktą, nes Bendrijos prekių ženklo savininkė, paduodama paraišką prekių ženklui, buvo nesąžininga, ir santykiniam negaliojimo pagrindui pagal 53 straipsnio 1 dalies a punktą, siejamą su 8 straipsnio 1 dalies a punktu ir 8 straipsnio 5 dalimi;

               —

               nepatenkinus pirmojo reikalavimo ir tik tuo atveju, jei Bendrasis Teismas manytų, kad tik kartu su apeliacija Apeliacinei tarybai pateikti dokumentai yra nepriimtini ir kad šie dokumentai turi esminę reikšmę apeliacijai patenkinti, panaikinti ginčijamą sprendimą dėl teisės būti išklausytam ir teisės į gynybą pažeidimo bei grąžinti bylą Anuliavimo skyriui, kad šis priimtų sprendimą dėl bylos esmės;

               —

               bet kuriuo atveju įpareigoti VRDT imtis visų priemonių Bendrojo Teismo sprendimui įvykdyti;

               —

               priteisti iš VRDT bylinėjimosi šioje instancijoje išlaidas, o iš Bendrijos prekių ženklo savininkės — bylinėjimosi Anuliavimo skyriuje ir Apeliacinėje taryboje išlaidas.

      Ieškinio pagrindai ir pagrindiniai argumentai

      Įregistruotas Bendrijos prekių ženklas, dėl kurio pateiktas prašymas pripažinti jo registraciją negaliojančia: vaizdinis prekių ženklas, kuriame yra žodinis elementas „Camomilla“, 16, 18 ir 24 klasių prekėms — Bendrijos prekių ženklas Nr. 269 241.

      Bendrijos prekių ženklo savininkė: Camomilla SpA.

      Šalis, prašanti pripažinti Bendrijos prekių ženklo registraciją negaliojančia: ieškovė.

      Prašymo pripažinti registraciją negaliojančia motyvai: nacionalinis vaizdinis prekių ženklas, kuriame yra žodinis elementas CAMOMILLA, 25 klasės prekėms.

      Anuliavimo skyriaus sprendimas: atmesti prašymą.

      Apeliacinės tarybos sprendimas: atmesti apeliaciją.

      Ieškinio pagrindai: Reglamento Nr. 207/2009 52 straipsnio 1 dalies b punkto ir 53 straipsnio 1 dalies a punkto, siejamo su 8 straipsnio 1 dalies b punktu, pažeidimas.


title: Byla T-33/08: 2009 m. birželio 11 d. Pirmosios instancijos teismo sprendimas byloje Bastos Viegas prieš VRDT — Fabre médicament (OPDREX) (Bendrijos prekių ženklas — Protesto procedūra — Vaizdinio Bendrijos prekių ženklo OPDREX paraiška — Ankstesnis nacionalinis žodinis prekių ženklas OPTREX — Santykinis atsisakymo registruoti pagrindas — Galimybė supainioti — Reglamento (EB) Nr. 40/94 8 straipsnio 1 dalies b punktas (dabar — Reglamento (EB) Nr. 207/2009 8 straipsnio 1 dalies b punktas))

text:
               1.8.2009

               LT

               Europos Sąjungos oficialusis leidinys

               C 180/47

         2009 m. birželio 11 d. Pirmosios instancijos teismo sprendimas byloje Bastos Viegas prieš VRDT — Fabre médicament (OPDREX)
   (Byla T-33/08) (1)

   (Bendrijos prekių ženklas - Protesto procedūra - Vaizdinio Bendrijos prekių ženklo „OPDREX“ paraiška - Ankstesnis nacionalinis žodinis prekių ženklas OPTREX - Santykinis atsisakymo registruoti pagrindas - Galimybė supainioti - Reglamento (EB) Nr. 40/94 8 straipsnio 1 dalies b punktas (dabar - Reglamento (EB) Nr. 207/2009 8 straipsnio 1 dalies b punktas))
   2009/C 180/87
   Proceso kalba: ispanų

      Šalys

      Ieškovė: Bastos Viegas, SA (Penjafjelis, Portugalija), atstovaujama advokatų G. Marín Raigal ir P. López Ronda

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama Ó. Mondéjar Ortuño

      Kita procedūros VRDT apeliacinėje taryboje šalis, įstojusi į bylą Pirmosios instancijos teisme: Pierre Fabre médicament (Bulonė-Bijankūras, Prancūzija), atstovaujama advokatų J. Grau Mora, A. Angulo Lafora ir M. Ferrándiz Avendaño

      Dalykas

   Ieškinys, pareikštas dėl 2007 m. lapkričio 14 d. VRDT ketvirtosios apeliacinės tarybos sprendimo (byla R 1238/2006-4) dėl protesto procedūros tarp Pierre Fabre Médicament SA ir Bastos Viegas, SA.

      Rezoliucinė dalis

               1.

               Atmesti ieškinį.

               2.

               Bastos Viegas, SA padengia bylinėjimosi išlaidas.

      (1)  OL C 79, 2008 3 29.


title: Byla T-170/08 2008 m. gegužės 13 d. pareikštas ieškinys byloje Komisija prieš I. D. FOS Research

text:
               5.7.2008

               LT

               Europos Sąjungos oficialusis leidinys

               C 171/42

         2008 m. gegužės 13 d. pareikštas ieškinys byloje Komisija prieš I. D. FOS Research

   (Byla T-170/08)
   (2008/C 171/81)
   Proceso kalba: olandų
   Šalys

      Ieškovė: Europos Bendrijų Komisija, atstovaujama advokatų R. Lyal ir W. Roels

      Atsakovė: EEIG I. D. FOS Research (įsisteigusi Molyje, Belgija)
   Ieškovės reikalavimai

               —

               Įpareigoti atsakovę Komisijai sumokėti 21 599,26 EUR sumą, pridėjus 6 375,94 EUR delspinigių.

               —

               Įpareigoti atsakovę mokėti po 3,99 EUR per dieną dydžio delspinigius nuo 2007 m. sausio 8 d. iki bus sugrąžinta visa skola.

               —

               Priteisti iš atsakovės bylinėjimosi išlaidas.

         Ieškinio pagrindai ir pagrindiniai argumentai
   Europos Bendrija, atstovaujama Komisijos, 1995 m. gruodžio 12 d. su atsakove sudarė sutartį Nr. BRPR-CT95-0099. Sutartis buvo susijusi su kabelių izoliavimo tempiant kokybės gerinimo projektu. Ši sutartis ir projektas vyko pagal specialią tyrimų ir technologijos, įskaitant demonstravimą, vystymo programą pramoninių technologijų ir medžiagų technologijų srityje (1).
   Sutarčiai pasibaigus atsakovės veiklą buvo audituojama. Remdamasi audito išvadomis Komisija nusprendė pareikalauti grąžinti dalį sumokėtų sumų, motyvuodama bendrosiomis sutarties sąlygomis.

      (1)  1994 m. liepos 27 d. Tarybos sprendimas 94/571/EB, patvirtinantis specialią tyrimų ir technologijos, įskaitant demonstravimą, vystymo programą pramoninių technologijų ir medžiagų technologijų srityje (1994-1998) (OL L 222, p. 19).


title: Byla T-182/14: 2014 m. kovo 19 d. pareikštas ieškinys byloje Marzocchi Pompe/VRDT – Settima Flow Mechanisms (ELIKA)

text:
               26.5.2014

               LT

               Europos Sąjungos oficialusis leidinys

               C 159/34

         2014 m. kovo 19 d. pareikštas ieškinys byloje Marzocchi Pompe/VRDT – Settima Flow Mechanisms (ELIKA)

   (Byla T-182/14)
   2014/C 159/47
   Kalba, kuria surašytas ieškinys: italų

      Šalys

      Ieškovė: Marzocchi Pompe SpA (Kazalekjo di Renas, Italija), atstovaujama advokato M. Bovesi

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: Settima Flow Mechanisms (Grossolengo, Italia)

      Reikalavimai

   Ieškovė Bendrojo Teismo prašo:

               —

               panaikinti 2013 m. gruodžio 20 d. Vidaus rinkos derinimo tarnybos (prekių ženklams ir pramoniniam dizainui) antrosios apeliacinės tarybos sprendimą (byla R 428/2013-2) ir pripažinti, kad prekių ženklo ELIKA registracija galioja visų prekių, kurioms šis prekių ženklas buvo įregistruotas, atžvilgiu,

               —

               priimti kitą sprendimą, kuris, Bendrojo Teismo nuomone, yra būtinas,

               —

               priteisti iš VRDT bylinėjimosi išlaidas, patirtas šiame procese ir per procedūrą Apeliacinėje taryboje, įskaitant išlaidas, kurias Marzocchi Pompe SpA patyrė pagal Bendrojo Teismo procedūros reglamento 87 straipsnio 2 dalį, siejamą su 91 straipsnio b punktu ir 132 straipsnio 2 dalimi.

      Ieškinio pagrindai ir pagrindiniai argumentai

      Įregistruotas Bendrijos prekių ženklas, dėl kurio pateiktas prašymas pripažinti jo registraciją negaliojančia: tarptautinis vaizdinis prekių ženklas, kuriame yra žodinis elementas ELIKA, skirtas 7 klasės prekėms, kurio registracija galioja Europos Sąjungoje – Bendrijos prekių ženklas Nr. 1 051 270

      Bendrijos prekių ženklo savininkė: Marzocchi Pompe SpA

      Šalis, prašanti pripažinti Bendrijos prekių ženklo registraciją negaliojančia: Settima Flow Mechanisms

      Prašymo pripažinti registraciją negaliojančia motyvai: Reglamento Nr. 207/2009 52 straipsnio 1 dalies a punktas ir 7 straipsnio 1 dalies b, c ir g punktai

      Anuliavimo skyriaus sprendimas: pripažinti prekių ženklo registraciją negaliojančia

      Apeliacinės tarybos sprendimas: atmesti apeliaciją

      Ieškinio pagrindai: Reglamento Nr. 207/2009 7 straipsnio 1 dalies c punkto pažeidimas.


title: Byla C-202/09: 2009 m. gegužės 5 d. pareikštas ieškinys byloje Europos Bendrijų Komisija prieš Airiją

text:
               18.7.2009

               LT

               Europos Sąjungos oficialusis leidinys

               C 167/7

         2009 m. gegužės 5 d. pareikštas ieškinys byloje Europos Bendrijų Komisija prieš Airiją
   (Byla C-202/09)
   2009/C 167/14
   Proceso kalba: anglų

      Šalys

      Ieškovė: Europos Bendrijų Komisija, atstovaujama L. Balta, A.-A. Gilly

      Atsakovė: Airija

      Ieškovės reikalavimai

               —

               Pripažinti, kad nepriėmusi 2006 m. kovo 15 d. Europos Parlamento ir Tarybos direktyvą 2006/24/EB (1) dėl duomenų, generuojamų arba tvarkomų teikiant viešai prieinamas elektroninių ryšių paslaugas arba viešuosius ryšių tinklus, saugojimo ir iš dalies keičiančią Direktyvą 2002/58/EB (2) įgyvendinančių įstatymų ir kitų teisės aktų, ir bet kuriuo atveju nepranešusi apie juos Komisijai, Airija neįvykdė įsipareigojimų pagal šią direktyvą.

               —

               Priteisti iš Airijos bylinėjimosi išlaidas.

      Ieškinio pagrindai ir pagrindiniai argumentai

   Terminas perkelti direktyvą į vidaus teisę baigėsi 2007 m. rugsėjo 15 dieną.

      (1)  OL L 105, 2006 4 13, p. 54.

      (2)  OL L 201, 2002 7 31, p. 37; 2004 m. specialusis leidimas lietuvių k., 13 sk., 29 t., p. 514.


title: Byla T-154/09: 2009 m. balandžio 10 d. pareikštas ieškinys byloje MRI prieš Komisiją

text:
               20.6.2009

               LT

               Europos Sąjungos oficialusis leidinys

               C 141/55

         2009 m. balandžio 10 d. pareikštas ieškinys byloje MRI prieš Komisiją
   (Byla T-154/09)
   2009/C 141/111
   Proceso kalba: italų

      Šalys

      Ieškovė: Manuli Rubber Indusries SpA (MRI) (Milanas, Italija), atstovaujama advokatų L. Radicati di Brozolo, M. Pappalardo ir E. Marasà

      Atsakovė: Europos Bendrijų Komisija

      Ieškovės reikalavimai

               —

               Panaikinti sprendimo 1 straipsnį tiek, kiek jame nustatyta, kad ieškovė dalyvavo padarant vienintelį ir tęstinį pažeidimą jūrinių vamzdžių rinkoje nuo 1986 m. balandžio 1 d. iki 1992 m. rugpjūčio 1 d., taip pat nuo 1996 m. rugsėjo 3 d. iki 2007 m. gegužės 2 d., ypač už laikotarpį nuo 1996 m. rugsėjo 3 d. iki 2000 m. gegužės 9 dienos.

               —

               Panaikinti sprendimo 2 straipsnį tiek, kiek dėl šiame ieškinyje nurodytų klaidų ieškovei buvo nustatyta 4 900 000 eurų bauda.

               —

               Atmesti bet kokį prieštaravimą ir priešingą argumentą.

         Nepatenkinus šių reikalavimų,

               —

               Pagal EB 229 straipsnį sumažinti sprendimo 2 straipsnyje numatytą ieškovei paskirtą 4 900 000 eurų baudą.

         Ir bet kuriuo atveju,

               —

               Priteisti iš Komisijos bylinėjimosi išlaidas.

      Ieškinio pagrindai ir pagrindiniai argumentai

   Ginčijamas sprendimas šioje byloje yra toks pat kaip aptariamas sprendime T-146/09, Parker ITR ir Parker Hannifin prieš Komisiją.
   Pagrįsdama savo reikalavimus, ieškovė visų pirma tvirtina, kad minėtame sprendime padaryta klaida kvalifikuojant pažeidimą, kuriuo ji kaltinama, kaip dalyvavimą vieninteliame ir tęstiniame karteliniame susitarime 1986–2007 m., ir ypač nustatant pažeidimą 1996–2000 m. laikotarpiu ir todėl įtraukiant laikotarpį nuo 1996 m. rugsėjo mėn. iki 1997 m. gegužės mėn. į laikotarpį, į kurį atsižvelgiant buvo nustatyta bauda.
   Šiuo atžvilgiu nurodyta, kad pažeidimas negali būti nei tęstinis, nei pasikartojantis, kai tarp skirtingų pažeidimo laikotarpių, kaip šioje byloje, praėjo nemažai laiko ir įvyko teigiamų įvykių, nesuderinamų su ketinimu tęsti ar pakartoti pažeidimą, kaip antai ieškovės aiškus ir viešas savo ryšių su karteliu nutraukimas, kaip tai pripažino pati Komisija.
   Ieškovė taip pat tvirtina, kad baudos dydis buvo nustatytas neteisėtai, ypač atsižvelgiant į pažeidimo trukmę, sunkumą ir sumažinimą dėl dalyvavimo atleidimo nuo baudų programoje.


title: 2004 m. lapkričio 11 d. Teisingumo Teismo sprendimas (antroji kolegija), Byloje C-249/02 Portugalijos Respublika prieš Europos Bendrijų Komisiją (Žemės ūkis — Bendroji žemės ūkio politika — EŽŪOGT finansavimas — Valstybės narės faktinės išlaidos, mažesnės nei Komisijai pateiktos išlaidų prognozės — Komisijos teisė sumažinti sumas, išmokėtas kaip išankstiniai mokėjimai — Komisijos generalinio direktoriaus laiškas, informuojantis valstybes nares apie šį sumažinimą — Aktas, sukeliantis privalomas teisines pasekmes)

text:
               8.1.2005

               LT

               Europos Sąjungos oficialusis leidinys

               C 6/6

      TEISINGUMO TEISMO SPRENDIMAS

   (antroji kolegija)
   2004 m. lapkričio 11 d.
   Byloje C-249/02 Portugalijos Respublika prieš Europos Bendrijų Komisiją (1)

   (Žemės ūkis - Bendroji žemės ūkio politika - EŽŪOGT finansavimas - Valstybės narės faktinės išlaidos, mažesnės nei Komisijai pateiktos išlaidų prognozės - Komisijos teisė sumažinti sumas, išmokėtas kaip išankstiniai mokėjimai - Komisijos generalinio direktoriaus laiškas, informuojantis valstybes nares apie šį sumažinimą - Aktas, sukeliantis privalomas teisines pasekmes)
   (2005/C 6/09)
   Proceso kalba: portugalų
   Byloje C-249/02 Portugalijos Respublika, atstovaujama L. Fernandes, padedamo C. Botelho Moniz ir E. Maia Cadete, prieš Europos Bendrijų Komisiją, atstovaujamą L. Visaggio, padedamo N. Castro Marques, dėl 2002 m. liepos 1 d. pareikšto ieškinio dėl panaikinimo pagal EB sutarties 230 straipsnį, Teisingumo Teismas (antroji kolegija), susidedantis iš kolegijos pirmininko C. W. A. Timmermans, teisėjų C. Gulmann, J.-P. Puissochet (pranešėjas), R. Schintgen ir J. N. Cunha Rodrigues; generalinis advokatas: D. Ruiz-Jarabo Colomer, sekretorė: vyriausioji administratorė M. Múgica Arzamendi, 2004 m. lapkričio 11 d. priėmė sprendimą, kurio rezoliucinėje dalyje nurodyta:

               1)

               Panaikinti Europos Bendrijų Komisijos Žemės ūkio generalinio direktorato generalinio direktoriaus 2002 m. balandžio 18 d. laišką, susijusį su 2002 finansiniams metams suteiktų išankstinių piniginių mokėjimų sumažinimu pagal 1999 m. liepos 23 d. Komisijos reglamento (EB) Nr. 1750/1999, nustatančio išsamias Tarybos reglamento Nr. 1257/1999 dėl Europos žemės ūkio orientavimo ir garantijų fondo (EŽŪOGF) paramos kaimo plėtrai taikymo taisykles, paskutinį kartą iš dalies pakeisto 2001 m. rugsėjo 6 d. Komisijos reglamentu (EB) Nr. 1257/2001, 39 straipsnio 3 dalį.

               2)

               Priteisti iš Europos Bendrijų Komisijos bylinėjimosi išlaidas.

      (1)  OL C 219, 2002 9 14.


title: Byla T-97/05 Sergio Rossi S.p.A.2005 m. vasario 22 d. pareikštas ieškinys Vidaus rinkos derinimo tarnybai (prekių ženklams ir pramoniniam dizainui)

text:
               14.5.2005

               LT

               Europos Sąjungos oficialusis leidinys

               C 115/27

      Sergio Rossi S.p.A.2005 m. vasario 22 d. pareikštas ieškinys Vidaus rinkos derinimo tarnybai (prekių ženklams ir pramoniniam dizainui)
   (Byla T-97/05)
   (2005/C 115/50)
   Kalba, kuria surašytas ieškinys: italų
   2005 m. vasario 22 d. Europos Bendrijų Pirmosios instancijos teisme buvo pareikštas Sergio Rossi S.p.A., atstovaujamos advokato Alessandro Ruo, ieškinys Vidaus rinkos derinimo tarnybai.

      Marcorossi S.r.l. buvo proceso apeliacinėje taryboje šalis.
   Ieškovė Pirmosios instancijos teismo prašo:

               1)

               panaikinti ginčijamą sprendimą ir bylos dalyką;

               2)

               priteisti iš atsakovės bylinėjimosi išlaidas.

         Ieškinio pagrindai ir pagrindiniai argumentai

               Bendrijos prekių ženklo paraišką pateikęs asmuo:

               Marcorossi S.r.l.

               Prašomas įregistruoti Bendrijos prekių ženklas:

               Žodinis prekių ženklas „MARCOROSSI“ — Registracijos paraiška Nr. 1.405.869 dėl ženklo įregistravimo 18 klasės prekėms (rankinės, lagaminai, smulkioji galanterija, piniginės, įvairios rankinės, skėčiai) ir 25 klasės prekėms (avalynė, diržai, apranga)

               Ženklo ar žymens, kuriuo remiamasi protesto procese, savininkas:

               Ieškovė

               Ženklas ar žymuo, kuriuo remiamasi protesto procese:

               Italijos ir tarptautinės registracijos prekių ženklas „MISS ROSSI“ 25 klasės prekėms, Italijos prekių ženklas „SERGIO ROSSI“ 25 klasės avalynei ir Bendrijos prekių ženklas „SERGIO ROSSI“ 3, 18 ir 25 klasės prekėms

               Protestų skyriaus sprendimas:

               Patenkinti protestą

               Apeliacinės tarybos sprendimas:

               Patenkinti apeliaciją ir atmesti protestą

               Ieškinio pagrindai:

               Reglamento Nr. 40/94 dėl Bendrijos prekių ženklo 8 straipsnio pažeidimas ta dalimi, kuria ginčijamame sprendime įvardyti ženklai yra laikomi neatitinkančiais šios normos


title: Byla F-149/15: 2015 m. gruodžio 21 d. pareikštas ieškinys byloje ZZ/Komisija

text:
               22.2.2016

               LT

               Europos Sąjungos oficialusis leidinys

               C 68/46

         2015 m. gruodžio 21 d. pareikštas ieškinys byloje ZZ/Komisija

   (Byla F-149/15)
   (2016/C 068/60)
   Proceso kalba: prancūzų

      Šalys

      Ieškovas: ZZ, atstovaujamas advokatės L. Levi

      Atsakovė: Europos Komisija

      Ginčo dalykas bei aprašymas

   Sprendimo, kuriuo ieškovui skirta sankcija sustabdyti priskyrimą prie aukštesnės pakopos ir kuriuo jis įpareigotas atlyginti Europos Sąjungos tariamai patirtą žalą, panaikinimas ir prašymas atlyginti tariamą neturtinę ir reputacijai padarytą žalą.

      Ieškovo reikalavimai

               —

               Panaikinti Paskyrimų tarnybos trišalį sprendimą CMS 13-005, kiek juo numatyta 18 mėnesių sustabdyti priskyrimą prie aukštesnės pakopos ir įpareigojama atlyginti žalą, kuri, kaip nurodyta sprendime, siekia 108 596,35 EUR.

               —

               Prireikus, panaikinti sprendimą atmesti ieškovo skundą.

               —

               Subsidiariai, sumažinti piniginę baudą, nustatytą Sprendime CMS 13-005,

               —

               Priteisti iš atsakovės ieškovo patirtą neturtinę ir jo reputacijai padarytą žalą, vertinamą 20 000 EUR.

               —

               Priteisti iš atsakovės visas bylinėjimosi išlaidas.


title: Byla T-209/11: 2013 m. liepos 3 d. Bendrojo Teismo sprendimas byloje MB System prieš Komisiją (Valstybės pagalba — Vokietijos suteikta pagalba valstybinės įmonės tylaus dalyvavimo forma — Sprendimas, kuriuo pagalba pripažinta nesuderinama su vidaus rinka — Sprendimas, priimtas po to, kai Bendrasis Teismas panaikino ankstesnį sprendimą dėl to paties proceso — Pranašumas — Privataus investuotojo kriterijus — Sunkumus patiriančios įmonės sąvoka — Pagalbos elemento apskaičiavimas — Akivaizdi vertinimo klaida)

text:
               10.8.2013

               LT

               Europos Sąjungos oficialusis leidinys

               C 233/6

         2013 m. liepos 3 d. Bendrojo Teismo sprendimas byloje MB System prieš Komisiją

   (Byla T-209/11) (1)

   (Valstybės pagalba - Vokietijos suteikta pagalba valstybinės įmonės tylaus dalyvavimo forma - Sprendimas, kuriuo pagalba pripažinta nesuderinama su vidaus rinka - Sprendimas, priimtas po to, kai Bendrasis Teismas panaikino ankstesnį sprendimą dėl to paties proceso - Pranašumas - Privataus investuotojo kriterijus - Sunkumus patiriančios įmonės sąvoka - Pagalbos elemento apskaičiavimas - Akivaizdi vertinimo klaida)
   2013/C 233/09
   Proceso kalba: vokiečių

      Šalys

      Ieškovė: MB System GmbH & Co. KG (Nordhauzenas, Vokietija), atstovaujama advokatų G. Brüggen ir C. Geiert

      Atsakovė: Europos Komisija, atstovaujama F. Erlbacher ir T. Maxian Rusche

      Dalykas

   Prašymas panaikinti 2010 m. gruodžio 14 d. Komisijos sprendimą dėl valstybės pagalbos C 38/05 (ex NN 52/04), kurią Vokietija suteikė Biria grupei (OL L 195, 2011, p. 55).

      Rezoliucinė dalis

               1.

               Atmesti ieškinį.

               2.

               Priteisti iš MB System GmbH & Co. KG bylinėjimosi išlaidas, įskaitant proceso dėl laikinųjų apsaugos priemonių taikymo.

      (1)  OL C 186, 2011 6 25.